ועדת הבריאות, כנסת 25, פרוטוקול מספר 72, 2023-07-03 00:00

אוריאל בוסו: שלום וברכה, בוקר טוב

אוריאל בוסו:  היום יום שני, י"ד בתמוז תשפ"ג, 3 ביולי 2023

אוריאל בוסו:  אני מתכבד לפתוח את ישיבת ועדת הבריאות

אוריאל בוסו:  והבוקר בנושא אתגרי מרכזי החוסן ביהודה שומרון ועוטף עזה, בשגרה ובמשבר

אוריאל בוסו:       בראשית הדברים, אנחנו כולנו, כל חברי הוועדה והנוכחים כאן שולחים ברכת חיזקו ואימצו לכל חיילי צה"ל וכוחות הביטחון הפועלים ממש בשעות אלו כנגד תשתיות הטרור בג'נין

אוריאל בוסו:  נתפלל שכולם ישובו בשלום לביתם לאחר ביצוע הפעולה בהצלחה

אוריאל בוסו:  אמן ואמן

אוריאל בוסו:       אמנם לא תכננו את הדיון היום בתיאום עם צה"ל, אבל כאמור, אין מקריות בעולם

אוריאל בוסו:  המצב הבוקר רק ממחיש ומזכיר לנו את המציאות בה אנו חיים ושאותה מרגישים וחווים באופן מיוחד בגופם ובנפשם התושבים באזור יהודה שומרון ועוטף עזה

אוריאל בוסו:       אנחנו בדיון היום מתמודדים עם 12 מרכזי החוסן אשר פועלים ביהודה ושומרון ובעוטף עזה, לאור המציאות הביטחונית באזורים אלו

אוריאל בוסו:  אבל אנחנו גם לא שוכחים להתייחס גם לשני מרכזי חוסן בגליל המערבי וגליל המזרחי

אוריאל בוסו:  מרכזי החוסן הפועלים ברשויות המקומיות מספקים לתושבים שירות ומענים בשלושה תחומים עיקריים: טיפול נפשי בנפגעי חרדה, היערכות הרשויות לחירום וחוסן קהילתי

אוריאל בוסו:  אנו יודעים שמרכזי החוסן החלו לפעול בשנים האחרונות כמענה לאיום הביטחוני בדרום ומשם המשיכו לקדם, לקום ולפעול ברשויות נוספות ביהודה ושומרון ובצפון

אוריאל בוסו:  בתקופה האחרונה ראינו לצערנו את הפעילות ואת המענה הטיפולי הרגשי שהמרכזים האלו מעניקים לתושבים, הן בעוטף עזה לאור מבצע "מגן וחץ" והם ביהודה ושומרון לאור רצף פיגועים הקשים והכואבים שאירעו

אוריאל בוסו:  אני באופן אישי הייתי גם בחלק מההלוויות וגם כמובן בניחומי אבלים

אוריאל בוסו:      ואנחנו חייבים לפעול ולוודא שהמרכזים ימשיכו לפעול בצורה מלאה ואף להרחיב את הפעילות שלהם

אוריאל בוסו:  אנחנו מבינים מה המשמעות של משפחה, הורים וילדים שנמצאים תחת חרדה מתמדת

אוריאל בוסו:  בין אם זה לנסוע על הצירים בלילה ובין אם זה להיות סגור בממ"ד שעות ארוכות

אוריאל בוסו:  אנחנו יודעים גם מה המשמעות האדירה של חוסן קהילתי, מה זה עושה ליישוב או לעיר, מה זה עושה למשפחות

אוריאל בוסו:  אם בזכות פעילות מרכזי החוסן נעזור לילד אחד או למשפחה אחת זה יהיה שכרנו

אוריאל בוסו:       לכן אנחנו גם בהעברת חוק ההסדרים תקצבנו כאן בוועדה את מרכזי החוסן ב-4 מיליון שקלים

אוריאל בוסו:  בבסיס, לא כתוספתי סתם, אלא בבסיס

אוריאל בוסו:  בדגש על עוטף עזה ומקביל בהעברות קואליציוניות עברו על ידי חברי כנסת נוספים עוד 4 מיליון ש"ח ליהודה ושומרון

אוריאל בוסו:  הבשורה היא בעיקר, כפי שאמרתי, שזה נכנס לבסיס ולא כל פעם צריך לבקש חסדים שנה אחר שנה

אוריאל בוסו:       נבקש לשמוע בדיון על פעילות מרכזי החוסן, על הצרכים, האתגרים בפעילותם וכיצד המדינה ומשרדי הממשלה ובראשם משרד הבריאות מתכוונים לחזק ולסייע להמשך פעילותם

אוריאל בוסו:  כמובן אני רוצה להודות לקואליציה הישראלית לטראומה שמפעילה את מירב המרכזים הללו

אוריאל בוסו:  הם כמובן ידברו ויספרו לנו כאן בהמשך על פעילותם

אוריאל בוסו:       תחילה, לפני שנתחיל לעבור לסדר הדוברים, ביקשה חברת הכנסת דבי ביטון, שהיא צריכה ללכת לוועדה נוספת, לדבר

אוריאל בוסו:  לאחר מכן חברת הכנסת קטי שטרית ושאר הדוברים

אוריאל בוסו:  בבקשה

דבורה ביטון: בוקר טוב כבוד יושב הראש, שלום לכולם

דבורה ביטון:  כפי שאדוני אמר, אנחנו באמת מחזקים את זרועות הביטחון באשר הם בפעילות החשובה בג'נין

דבורה ביטון:  אני יכולה רק לומר לאדוני שמהרגע שראיתי את זה הבוקר, כתושבת שדרות, אז כבר סגרתי את החלון בממ"ד

דבורה ביטון:  כבר התחלתי את ההיערכות הפסיכולוגית שיש לנו, כי אנחנו אף פעם לא יודעים איזה תגובה תהיה בסביבה

דבורה ביטון:  זה רק מראה לאדוני באמת מה המצב הנפשי באופן כללי

דבורה ביטון:       עכשיו, אנחנו מאוד מאוד מברכים על מרכזי חוסן

דבורה ביטון:  מרכזי חוסן, לפחות בעיר שדרות, יצא לי לבקר, לראות

דבורה ביטון:  הפעילות היא מבורכת, חשובה

דבורה ביטון:  אך לדאבוני התורים הם עצומים

דבורה ביטון:  יש מכסה מסוימת שיכולה להיכנס ולקבל את הטיפולים

דבורה ביטון:  והייתי רוצה באמת את ההתייחסות של הוועדה אדוני, מה אנחנו עושים עם מרכזי, יש הרי לא מעט ילדים וגם מבוגרים שמצבם הנפשי לא מזהיר בעקבות כל המצב הביטחוני

דבורה ביטון:  אנחנו מעל 20 שנה, בסוף זה מחלחל, זה סוג של פוסט טראומה

דבורה ביטון:  אז מי ששייך והוכר, מה טוב

דבורה ביטון:  יכול להיות שהוא מקבל גיבוי

דבורה ביטון:  אבל יש לא מעט תושבים ואזרחים וילדים שבכלל לא מוכרים בביטוח הלאומי

דבורה ביטון:  ואז ההורים עצמם נאלצים לתת או טיפולים פרטיים, לרבות אדוני למידה מתקנת

דבורה ביטון:  יש המון הורים שמוציאים כסף ללמידה מתקנת, ואני אין לי ספק שיש לזה השלכה

דבורה ביטון:  משום שימים בממ"דים, מצב נפשי, בסוף הילד שמגיע לכיתה זה לא כמו ילד שילמד במקום כשאין מצב אירועי ביטחון

דבורה ביטון:  לכן הייתי מאוד מאוד רוצה את ההתייחסות

דבורה ביטון:  גם לגבי הורים

דבורה ביטון:  מה הגיבוי לגבי הורים שמשלמים על טיפולים רגשיים

דבורה ביטון:       אני רוצה להגיד לאדוני שלא אחת פגשתי הורים שמעדיפים שלא יהיה לילדים רישומים מהחשש מה יהיה בצבא, איך יתייחסו אליהם

דבורה ביטון:  הם פשוט לוקחים לפרטי, הם לא רוצים רישומים

דבורה ביטון:  עכשיו, אני אומרת מה קורה עם אותם ילדים שהורים אפילו החליטו לא לקחת, מחליטים להתמודד

דבורה ביטון:  צריך את ההתייחסות

דבורה ביטון:  כי מרכזי חוסן זה מקסים וזה נהדר, אבל בסוף לא כולם יכולים להיכנס

דבורה ביטון:  אז אם בשדרות יש 33,000 תושבים ובסוף נכנסים למרכזי חוסן אולי אולי במסתכם, אני לא יודעת אם אני טועה, זה בין 300 ל-500, אני אפילו לא יודעת את המספרים

דבורה ביטון:  אבל אני חושבת שעדיין אדוני, צריך שתהיה חשיבה גם לכלל מרכזי בריאות, הגיבוי של הורים וגם אנשים מבוגרים שצריכים את הטיפול הזה

דבורה ביטון:  תודה אדוני

אוריאל בוסו: בהחלט

אוריאל בוסו:  תודה רבה

אוריאל בוסו:  חברת הכנסת קטי קטרין שטרית, בבקשה

קטי קטרין שטרית: אני קודם כל מברכת על הדיון, כי אני חושבת שהוא דיון מאוד מאוד חשוב

קטי קטרין שטרית:  היות ואני גם יושבת ראש השדולה לבריאות הנפש ומניעת אובדנות, שזה בעצם הקצה של אי טיפול והגעה של ילדים למרכזי חוסן שלא מטופלים, שלא יכולים להגיע

קטי קטרין שטרית:  וגם מבוגרים

קטי קטרין שטרית:  אני חושבת שגם מבוגרים, בואו, כולנו חווינו במוצאי שבת את הפיצוץ הענק

קטי קטרין שטרית:  אני קמתי ולא הבנתי בכלל מה קורה

קטי קטרין שטרית:  וזה עניין של שבריר של שנייה

קטי קטרין שטרית:  זה לא להיכנס לממ"ד, זה לא לשהות שם, זה הבדל כל כך עצום שאנחנו לא יכולים להבין בכלל על מה מדובר

קטי קטרין שטרית:  ובכלל אסור לנו לחשוב על זה שיש פה ילדים במדינת ישראל ב-2023 שלא מטופלים

קטי קטרין שטרית:  זה פשוט לא עולה בדעתי דבר כזה מינימלי

קטי קטרין שטרית:  אתה יודע, זה כמו הלחם, אנחנו לא מדברים על הקצפת

קטי קטרין שטרית:  אנחנו מדברים על הדברים הבסיסיים

קטי קטרין שטרית:       עכשיו, אני מסתכלת על מרכזי החוסן שקיימים בארץ, ולצערנו הרב, ככל שהם משתכללים כך אנחנו צריכים להקים יותר מרכזי חוסן

קטי קטרין שטרית:  אתה יודע, אנחנו יותר הולכים צפונה מבחינת המרכזים

קטי קטרין שטרית:  ואני חד משמעית חושבת שמרכז חוסן שמטפל בנפגעי חרדה, חברים, חרדה זה משהו שאין לזה שום טיפול במקרה ספציפי ברגע שיש התקף של חרדה

קטי קטרין שטרית:  אלא אם כן יש כלים לטפל בזה לפני כן וזה יכול לשבש את כל החיים

קטי קטרין שטרית:  גם של המשפחה

קטי קטרין שטרית:  הרי זה בא במעגלים, זה לא רק עניין של

קטי קטרין שטרית:       עכשיו, אני הבנתי שיש לנו מרכזי חוסן בשער הנגב, באשכול, בשדות נגב

קטי קטרין שטרית:  כמובן בשדרות

אוריאל בוסו: 14 מרכזי חוסן כמדומני שיש

קטי קטרין שטרית: כן

קטי קטרין שטרית:  בחוף אשקלון

קטי קטרין שטרית:  ואני רוצה לדבר על שתי ערים בנגב: אופקים ונתיבות

קריאה: יש

קטי קטרין שטרית: רגע, לא סיימתי

קטי קטרין שטרית:  יש, אבל לא מספיק

קטי קטרין שטרית:  אם אנחנו מסתכלים על הגודל של עיר כמו נתיבות

קטי קטרין שטרית:  אני חושבת שהיא יותר גדולה מאופקים, כן, ברור

קטי קטרין שטרית:  זה לא מספיק

דבורה ביטון: שדרות היא הראשונה שחטפה, היא הטווח שלה, זה לא נתיבות ואופקים

דבורה ביטון:  שדרות חוטפת, כבר הפוסט טראומה הוא כבר, תביני שאני הדבר הראשון שעשיתי הבוקר זה פשוט סגרתי את הממ"ד והכנתי מגבות למקלחות

קטי קטרין שטרית: כי יכול להיות שאחרי הפעולה של החיילים שלנו בג'נין תגיע איזה שהיא תגובה

אוריאל בוסו: אוקיי, אנחנו נשמע

קטי קטרין שטרית: ונמצאים פה גם ראשי הערים, שאני חושבת, ראשי מועצות

קטי קטרין שטרית:  איפה ראשי הערים? צריך שיגיעו גם ראשי הערים

קטי קטרין שטרית:  שנמצאים פה

קטי קטרין שטרית:  ואני חושבת שהם יודעים, והם יודעים להגדיר את זה הרבה יותר טוב מאיתנו

קטי קטרין שטרית:  כי מצפים מהם לפתרונות והם נושאים עיניהם אלינו

קטי קטרין שטרית:  אז אני חושבת שהתקציבים שאני הבנתי שראש הממשלה קיים ישיבת ממשלה בעיר שדרות ודיבר על סכום כסף נכבד שיגיע לעוטף

קטי קטרין שטרית:  ואני לא יודעת מה הפירוט שלו, אבל אני יודעת שיש שם גם סעיף של מרכזי חוסן

קטי קטרין שטרית:  ואני חושבת שההשקעה במרכזי חוסן בעוטף עזה היא דבר שהוא מאוד חשוב וקריטי

קטי קטרין שטרית:  ואני אשמח לשמוע אותם

קטי קטרין שטרית:  אני מעדיפה לשמוע אותם לפני שאנחנו נחווה, גם מרפאות לבריאות הנפש, גם פסיכולוגים

אוריאל בוסו: זו בדיוק מטרת הדיון: לשמוע מה המענים, מה הצרכים, מה החוסרים

קטי קטרין שטרית: בדיוק, בדיוק

קטי קטרין שטרית:  ולראות מה אנחנו יכולים לעזור, אנחנו חייבים לעזור

אוריאל בוסו: בדיוק

אוריאל בוסו:  לא עשינו להם דיון הוקרה

קטי קטרין שטרית: כן, ברור

אוריאל בוסו: זה דיון בשביל למידה

קטי קטרין שטרית: ואתה יודע, אנחנו היום, יש מבצע היום אדיר וגדול מאוד באזור ג'נין

קטי קטרין שטרית:  ואנחנו יודעים שיש לזה השפעה מאוד מאוד רצינית על מרכזי החוסן

אוריאל בוסו: ברור

אוריאל בוסו:  הבנו שצה"ל כבר תגבר צירים ביהודה ושומרון

אוריאל בוסו:  אבל איך אומרים? המשמעות היא שהם מתכוננים כבר לדבר הבא

אוריאל בוסו:  תודה רבה

אוריאל בוסו:       לפני שנשמע את משרד הבריאות אני רוצה קודם כל להודות לראשי המועצות שהגיעו כאן לכבד אותנו ואנחנו רוצים לשמוע אותם

אוריאל בוסו:  גדי ירקוני, ראש מועצת אשכול

אוריאל בוסו:  שלום, בוקר טוב לך

גדי ירקוני: שלום, בוקר טוב

גדי ירקוני:  כבוד יושב הראש וחברי הכנסת, אני ממש מודה לכם על הדיון הזה

גדי ירקוני:  צריך להבין שמרכזי החוסן זה הצלה

גדי ירקוני:  ואני לא יודע איך היינו עוברים את ה-22 או כל אחד יכול לספר

קטי קטרין שטרית: אגב, לפני שאתה מדבר, התנצל ראש עיריית נתיבות שהוא יש לו משהו דחוף מאוד והוא לא הגיע

קטי קטרין שטרית:  ואני חושבת שזה חשוב מאוד לציין שהוא זקוק לזה מאוד מאוד עבור התושבים שלו

קטי קטרין שטרית:  אני חושבת שאנחנו גם על זה צריכים לדבר

גדי ירקוני: מצוין

גדי ירקוני:  אני רוצה באמת להגיד שגם ביהודה ושומרון וגם בעוטף עזה מרכזי החוסן ביהודה שומרון אני פחות מכיר, אבל אני משוכנע שזה ככה

גדי ירקוני:  בלעדיהם לא היינו אותה קהילה, אותם תושבים

גדי ירקוני:  וצריכים להבין את הדבר הזה שקוראים לו מרכזי חוסן

גדי ירקוני:  כבוד יושב הראש, זה דבר לא מובן מאליו שיש

גדי ירקוני:  עכשיו הוא כבר מובן מאליו ובלעדיו לא היינו יכולים ליצור את החוסן שגם ככה קשה לנו לשמור עליו

גדי ירקוני:  בתקופה האחרונה הוא אפילו נסדק במעט ואנחנו מאוד מודאגים מזה

גדי ירקוני:       מרכזי החוסן הם אלה שעושים את העבודה

גדי ירקוני:  אבל אנחנו, כמו שאמרת יושב הראש, לא באנו הנה היום בשביל לקבל צל"ש או בשביל לקבל הוקרה

גדי ירקוני:  אנחנו באנו הנה להביא את הצעקה שלנו מזה שמרכזי החוסן לא מצליחים - - -     

אוריאל בוסו: מה היום יש לכם, מה אתה צריך? מה אתם דורשים?     

גדי ירקוני: זהו, אני כבר אומר

גדי ירקוני:  מרכזי החוסן לא מצליחים לבצע את תפקידם, גם בשוטף וגם הכי חשוב אחרי הסלמה

גדי ירקוני:  אני אתן תכף לשרית, מנהלת החוסן שלנו, לדבר

גדי ירקוני:  אבל צריכים להבין, אנחנו אחרי האירוע האחרון, שהיה שבעה ימים

גדי ירקוני:  לא חמישה, אצלנו מתחיל לפני ואחרי

גדי ירקוני:  הדבר הזה עולה לנו חצי מיליון שקלים, חוץ מהשוטף שאנחנו בכל מקרה במרכזי החוסן

גדי ירקוני:  ואם האירוע הזה היה מתארך היה עולה יותר

גדי ירקוני:  אי אפשר להיכנס לאירוע כזה ולא להגיד שלמרכזי החוסן יהיה מגירה מיוחדת שמשם יביאו את התקציבים לכל מרכז חוסן כמה שהוא צריך

גדי ירקוני:       כבוד יושב הראש, כשצה"ל הולך, וכמו שאמרתם, אני מאוד מקווה ומתפלל שכל החיילים יחזרו בשלום

גדי ירקוני:  אבל כשצה"ל הולך למבצע בג'נין או ברצועת עזה, הוא לפני שהוא הולך למבצע הוא דואג שאת התחמושת שהוא יירה יספקו לו חזרה בסוף

גדי ירקוני:  מתקני החוסן אותו דבר

גדי ירקוני:  אם לפני מבצע לא יהיה מגירה שיש שם את כל הכספים שאנחנו צריכים על מנת לטפל בתושבים שלנו התושבים ייפגעו

אוריאל בוסו: זה לא נכון - - - לאחר מעשה

גדי ירקוני: אנחנו צריכים מראש לדעת שברגע שמתחיל אירוע, כמו שהיום יודעים על הפינוי, על היציאה של התושבים

גדי ירקוני:  יש תקציב מראש

גדי ירקוני:  גם פה אנחנו דורשים ודורשים את זה בכל מילה

גדי ירקוני:  שמרכזי החוסן יקבלו את הכסף הזה

גדי ירקוני:  אחרת התושבים שלנו נפגעים

גדי ירקוני:  זה לא אנחנו נפגעים, זה כל התושבים בכל העוטף ואני מתאר לעצמי שביהודה ושומרון זה אותו דבר

אוריאל בוסו: תודה אדוני, זעקתך נשמעה

אוריאל בוסו:  תכף תשמע יותר פירוט

אוריאל בוסו:  אליהו ליבמן, ראש מועצת קריית ארבע

אוריאל בוסו:  שלום וברכה

אליהו לנקין: שלום וברכה

אליהו לנקין:  ברשות יושב ראש הוועדה, חברי הכנסת וכל הנוכחים החשובים

אליהו לנקין:  חבריי ראשי הרשויות ומנהלי מרכז החוסן

אליהו לנקין:  ביהדות יש משפט שכולנו מצטטים "ונשמרתם מאוד לנפשותיכם"

אליהו לנקין:  בדרך כלל מזכירים את זה בהקשר שמישהו מסתכן בגוף שלו

אליהו לנקין:  לא כתוב נשמרתם מאוד לגופכם

אליהו לנקין:  "נשמרתם מאוד לנפשותיכם"

אליהו לנקין:  הנפש היא הכי חשובה, הרבה יותר מהגוף

אליהו לנקין:  כשיש איזון בנפש אז החיים יותר טובים

אליהו לנקין:  במשפחה, בקהילה, בעם ובעולם

אליהו לנקין:       המציאות הביטחונית במדינת ישראל מקום המדינה וגם לפני קום המדינה היא ממש ממש לא פשוטה לתושבים, בעיקר בקו העימות

אליהו לנקין:  אם זה בצפון החברים שלנו, אם זה בגבול רצועת עזה ואם זה ביהודה ושומרון

אליהו לנקין:  מאז שהוקמו מרכזי החוסן הנפש ואיכות החיים של הקהילה השתנתה עשרות מונים

אליהו לנקין:  פתאום מישהו רואה אותם בעיניים

אליהו לנקין:  פתאום מישהו מאבחן אותם

אליהו לנקין:  פתאום יש מישהו שאפשר לפנות אליו

אליהו לנקין:  והם עוברים סדרת טיפולים שמצילה נפשות ומשפיעה מאוד מאוד על החיים שלנו ביום יום

אליהו לנקין:  ומרכזי החוסן הם צריכים להתחזק, כי יש המון המון פניות

אליהו לנקין:  האירועים הביטחוניים הולכים ומסלימים

אליהו לנקין:  מדינת ישראל עם כל הרצון הטוב שכולנו אוהבים את כוחות הביטחון וכולנו מאחלים להם שיכריעו את אויבנו ויצליחו, עדיין יש אויב רע ואכזר שלא בוחל מלרצוח תינוקות וילדים, בצירים, בבתים

אליהו לנקין:  אנחנו חווים אירועים ביטחוניים מאוד מאוד קשים

אליהו לנקין:  והחוויה סביב האירוע הוא לא נגמר ברגע שהסתיים הירי או הסתיים הפיגוע של זריקת האבנים או הפגיעה רק בגוף

אליהו לנקין:  יש לזה השלכות מאוד מאוד רחבות

אליהו לנקין:       ויש תקציבים גם שהוקצו למרכזי החוסן, ולצערנו עדיין לא הגיעו

אליהו לנקין:  ואני חושב, יושב הראש, אתה מבקר בכל המקומות

אליהו לנקין:  גם אצלנו ביקרת בעיר האבות, גם חברת הכנסת קטי שטרית שמקודם דיברה פה ועוד אחרים

אליהו לנקין:  אני מזמין את כולם לבוא ואנחנו באמת רוצים להיות עם חופשי בארצנו

אליהו לנקין:  גם מפיגועים וגם בעזרת השם בחוסן ובנפש

אליהו לנקין:  ואנחנו רוצים באמת לדעת שמרכזי החוסן יתוקצבו ויחוזקו ויקבלו את המענה הנדרש

אליהו לנקין:  כי זה באמת שירות הכי טוב לתושבים

אליהו לנקין:  תודה רבה

אוריאל בוסו: תודה רבה לך אדוני ראש המועצה

אוריאל בוסו:  תמיר עידאן, ראש מועצה אזורית שדות נגב

אוריאל בוסו:  שלום ותודה

תמיר עידאן: שלום, בוקר טוב

תמיר עידאן:  קודם כל, באמת ברכות על הדיון החשוב הזה

תמיר עידאן:  מתחילים לעסוק סוף סוף במהויות ולא רק במשחקים מיותרים

תמיר עידאן:  המצב היום בעוטף ישראל, או איך שאנחנו רוצים לקרוא לו במינוח החדש שלו הוא לא טוב

תמיר עידאן:  אמר את זה גדי אולי במילים ככה שלא נשמעו עד הסוף

תמיר עידאן:  אבל אחרי המלחמה האחרונה, לא המבצע, יש שבר

תמיר עידאן:  אנחנו שומעים אנשים שמדברים על אולי לא לגור פה

תמיר עידאן:  אולי, לא אולי, על מזבח של על מה אנחנו מקריבים את הילדים

תמיר עידאן:  זה שיח שאנחנו לא שמענו בעבר ואנחנו מאוד מודאגים ממנו

תמיר עידאן:       אני רוצה לספר לכם סיפור קצר שימחיש את התמונה, סיפור אמיתי

תמיר עידאן:  יש משפחה שגרה כ-14 קילומטר מהגבול, בתוך מועצה שנקראת מועצה ששייכת לעוטף עזה, עוטף ישראל

תמיר עידאן:  האבא עוסק במשהו שכן קשור לציבור ולתיאום עם כוחות הביטחון

תמיר עידאן:  ובמלחמה האחרונה הוא עשה קידוש בבית

תמיר עידאן:  והתחילו אזעקות

תמיר עידאן:  לא אחרונה, לפניה

תמיר עידאן:  הבן שלו, בן ה-10 רץ לממ"ד, כיסה את הראש והתחיל לצרוח

תמיר עידאן:  שהוא לא עשה את זה בעבר בכלל

תמיר עידאן:  האבא כן חשב, המשפחה חשבה שמשהו לא בסדר איתו, אבל לא אבחנו שום דבר

תמיר עידאן:  מצד שני, התקשרו ואמרו לו יש נפילות אצלך ביישובים ואתה צריך לרוץ

תמיר עידאן:  והוא עמד באיזה שהוא מקום מאוד מתוח

תמיר עידאן:  והבן שלו אמר לו אני יודע שייכנס רסיס מהחלון ויהרוג אותי

תמיר עידאן:  כל המשפחה ככה נדהמה למשמע האמירה הקשה הזו

תמיר עידאן:  וכשהוא נשאל למה אז הוא אמר שהוא בדק את עובי החלון וזה בדיוק החלון שהיה בשדרות והוא גם נמצא בכיוון האיום

תמיר עידאן:  מאותו רגע הוא פתח עולם שלם של חרדות ומפלצות ושואה שיעשו לנו אויבנו ממערב וייקחו אותנו לגטאות וכולם ימותו ומה נעשה בהלוויות ואבא שלי ימות

תמיר עידאן:  ומפה הדרך הייתה מאוד מאוד קצרה למרכז החוסן, לפסיכיאטרים, לטיפול משלים ולאלף ואחת בעיות שמשפחה עמידה במדינת ישראל לא יכולה לעמוד בה

תמיר עידאן:       זאת אומרת, מה שאני רוצה לומר, אדוני יושב הראש, שמרכזי החוסן עובדים, כורעים תחת הנטל

תמיר עידאן:  אחוזי הפניות עולים במאות אחוזים מדי פעם לפעם

תמיר עידאן:  אחוזי הילדים שסובלים מ-OCD ותכף ידברו פה במונחים מקצועיים, עלו לכמעט ב-150%-160%

תמיר עידאן:  סוג של כדור שלג שהפך להיות ענק

תמיר עידאן:  ואנחנו ידינו קצרה מלהושיע

תמיר עידאן:  ילד שצריך רכיבה על סוסים צריך לפנות לקופת חולים, להתחנן, לשכנע, לקבל התחייבות כזו או אחרת ולשלם מהכיס

תמיר עידאן:  פסיכיאטר עולה היום כ-1,500-2,000 שקלים לטיפול

תמיר עידאן:  ואנחנו לא יודעים לתת את המענה הזה

תמיר עידאן:  הילדים האלה הייתה עליהם כתבה בעיתון לפני שבועיים, מה קורה איתם כשהם מתגייסים

תמיר עידאן:  הם רצו משמירה בשער, כי היה איזה פיצוץ קטן, ישר לקב"ן והביתה

תמיר עידאן:  ואז מה יהיה איתם כשהם הולכים לאקדמיה ומתחתנים? מה אנחנו מגדלים פה? אז אנחנו נמצאים פה ולא נזוז

תמיר עידאן:  זה שיהיה ברור לכולנו

תמיר עידאן:  יש פה עם ואיכות מצוינת של תושבים שבאו לגור באזור הזה

תמיר עידאן:  אבל צריך לראות איך מחבקים את הילדים ואת התושבים, עם טיפול קהילתי, עם כסף

תמיר עידאן:       תראה, לבוא להגיד הייתה החלטת ממשלה על 1,000,700,000 זה מה שדיברת, חברת הכנסת קטי

תמיר עידאן:  עבודה בעיניים

תמיר עידאן:  ואני לא נמנה ממתנגדי הליכוד

תמיר עידאן:  אין שם שקל לחוסן מעבר למה שהיה

תמיר עידאן:  ניסינו להכניס ולא נכנס

תמיר עידאן:  הם לא יכולים לעמוד בקופות מאוד מצומצמות וכל דבר נוסף, למשל ליווי קהילתי שהיה אחרי צוק איתן הופסק כי נגמר הכסף

תמיר עידאן:  איך אפשר לתת לקהילה חוסן בלי ליווי קהילתי? אז תכף ידברו על הפרטים, אבל יש פה בעיה עמוקה, אדוני יושב הראש, שמישהו צריך להתייחס אליה פעם אחת ולתמיד ולפתור את הדברים מקצועית

תמיר עידאן:  לא פוליטית, לא כסף, לא דרך החור של הגרוש – כי יש פה משהו שקשור לעתיד המדינה

תמיר עידאן:  האזור הזה יהיה בלי חוסן, אני מדבר כמובן על אנשים שלנו, צבא הגנה לישראל לא יוכל לפעול

תמיר עידאן:  והדברים האלה ברורים

תמיר עידאן:  ראש הממשלה מתקשר כל יום לשאול מה מצב התושבים

תמיר עידאן:  לא רק בשביל לשאול כי אכפת לו, אני יודע שאכפת לו

תמיר עידאן:  כי צה"ל, צבא הגנה לישראל יוכל לפעול רק כשהתושבים מאוד מאוד חזקים

אוריאל בוסו: תודה

תמיר עידאן: אז תודה על הדיון ואני מקווה שמתוך המקום הזה נוכל לצאת גם עם מסקנות, תובנות ופתרונות

תמיר עידאן:  תודה

אוריאל בוסו: תודה רבה תמיר

אוריאל בוסו:  זעקתך נשמעה בהחלט בצורה ברורה

אוריאל בוסו:  תכף לפני שנצלול לפרקטיקה של העבודה, ד"ר בעז לב, יושב ראש ועדה במשרד הבריאות

דבורה ביטון: בוסו, אתה תוכל לתת לי כמה מילים של אלון דוד, ראש העיר שדרות? כי אני צריכה לצאת לוועדה אחרת

דבורה ביטון:  הוא ביקש להעביר, הוא שלח לי הודעה

דבורה ביטון:  פשוט נבצר ממנו להשתתף כאן

אוריאל בוסו: אוקיי

דבורה ביטון: תודה וסליחה

דבורה ביטון:  אז ראש העיר אלון דוידי

אוריאל בוסו: הוא יכול בהמשך אולי לעלות בזום

דבורה ביטון: נבצר ממנו להגיע

דבורה ביטון:  כמובן שהוא משבח את העבודה

דבורה ביטון:  ואני חושבת שמרכזי החוסן בשדרות אפילו מהווים פורמט לראות

דבורה ביטון:  מגיעים גם מהעולם לראות את מרכזי חוסן והפעילות

דבורה ביטון:  עם זאת, צריך, הוא מבקש לתקצב את ההקמה של מרכז לטיפולי טראומה באמצעות בעלי חיים, שזה מוכיח את עצמו בשדרות

דבורה ביטון:  כי נכון לעכשיו הוא נאלץ לנסוע ולהתרים כספים בחוץ לארץ

דבורה ביטון:  ואני חושבת שמדינה הזאת באמת צריכה לקחת אחריות

דבורה ביטון:  מדובר בערך על לפחות עוד 5 מיליון רק להקים את המרכזים האלה

דבורה ביטון:  ובאמת, עם כל הכספים הקואליציוניים, זה צריך להיות חוצה מפלגות

דבורה ביטון:  כי בסוף זה הנפש, זה הילדים שלנו

דבורה ביטון:       ובהמשך למה שנאמר אדוני, בנושא של החיילים שלנו

דבורה ביטון:  אני רק רוצה לומר לך שלאט לאט אנחנו, מתחיל להתברר הנזק כשהם משתחררים מוקדם יותר

דבורה ביטון:  כי הם כנראה גם לא מצליחים לעמוד ברעשים, ואפשר להבין

דבורה ביטון:  תודה רבה אדוני

אוריאל בוסו: תודה רבה

אוריאל בוסו:  ד"ר בעז, יושב ראש ועדה מרכזי חוסן, נציב קבילות הציבור, משרד הבריאות

אוריאל בוסו:  יש לכם גם מצגת

ישראל כץ: טוב, אני אתחיל עד שהמצגת תעלה

ישראל כץ:  קודם כל, אני רוצה להודות לוועדה על האירוע החשוב הזה

ישראל כץ:  ואני מצטרף כמובן לזעקתם של יושבי ראש המועצות ושל ראשי הערים ושל הקואליציה, שהיא שותפה נאמנה וגם יש לה היסטוריה של שנים בהקמת מרכזי החוסן

ישראל כץ:  ואנחנו שותפים לצעקה הזאת של היעדר התקציבים

ישראל כץ:  אני אגע בזה בסוף, בסוגיה הזאת שהיא מלווה אותנו והיינו כמקבצי נדבות כדי להשיג את התקציבים הפעוטים האלה אל מול הצרכים שהולכים ועולים

ישראל כץ:       (באמצעות מצגת)     אז הוועדה, ועדה עליונה שאני יושב בראשה, מגבשת תוכנית של פריסה ממלכתית של מרכזי החוסן

ישראל כץ:  שוב פעם, הקומץ אינו משביע את הארי

ישראל כץ:  אנחנו צריכים הרבה מרכזי חוסן

ישראל כץ:  יש מעט, מעט מידי

ישראל כץ:  וגם אלה שישנם אינם מתוקצבים כראוי

ישראל כץ:  אני חוזר על זה, זה חשוב להבין את זה

ישראל כץ:  באופן עקרוני, תפיסת ההפעלה היא מאוד סכמתית

ישראל כץ:  יש שלושה סוגי מרכזים רשותיים

ישראל כץ:  אז יש מרכזיים רשותיים, מרכזיים אזוריים והמרכז האשכולי שעובד בצפון

ישראל כץ:  הם פועלים בשלושה ממדים, כאשר ממד אחד הוא החוסן הנפשי שמטפל בפרטים ובמשפחות

ישראל כץ:  החוסן הקהילתי, מיותר לציין

ישראל כץ:  והחוסן הארגוני שמדבר על המוכנות, על ההכנה וההדרכה לחירום

ישראל כץ:  ואנחנו עוברים משגרה לחירום, מחירום לשגרה

ישראל כץ:  ואחרי החירום תמיד יש שגרה שהיא קשה וכבר צוינה כאן

ישראל כץ:       על פי החלטת ממשלה ב-2023 הוקצו למרכזי החוסן 26 מיליון לכלל מרכזי החוסן

ישראל כץ:  כאשר לעוטף עזה והדרום 12

ישראל כץ: 2 מיליון, יהודה ושומרון 4

ישראל כץ: 46, המרכז הבדואי 1

ישראל כץ: 65 מיליון, אשקלון 2

ישראל כץ: 7, אמ"ן 2 ואשכולות גליל מערבי ומזרחי 3

ישראל כץ:  כאשר כל המשרדים במסגרת הוועדה הבין משרדית שהם תורמים ותרמו בעבר לאירוע הזה, אנחנו עכשיו מכנסים את כל התקציבים האלה לבסיס התקציב שירוכז במשרד הבריאות והוא יהווה איזה מן תקציב קבוע כדי שנוכל להפעיל

ישראל כץ:  עוד פעם, הוא מעט ואיננו מספיק

ישראל כץ:       אנחנו, כאמור, מגבשים כעת פריסה ארצית שכוללת גם מגזרים נוספים כמו גם המגזר הערבי

ישראל כץ:  התקציב למרכזי החוסן נועד להקמה, לתפעול ואחזקה שוטפת

ישראל כץ:  ולמותר לציין שמה שקורה היום מעלה בצורה מאוד מאוד משמעותית את הצריכה

ישראל כץ:  בחציון הראשון של 2022 היו 53 אירועים לעומת 167 בחציון הראשון של 2023

ישראל כץ:  אתם יכולים לראות כמה הדבר הזה עולה ונוסק

ישראל כץ:  וכמובן שזה מתבטא בעלייה בפנייה לשירותים

ישראל כץ:  וכל פנייה לשירות פרטי או משפחתי כולל גם את הקהילה וכולל גם את המוכנות וההיערכות לחירום וזה כמובן פרובלמטי

ישראל כץ:       מבחינת התוספות הקואליציוניות למרכזי החוסן ביהודה ושומרון, הוספו 5

ישראל כץ: 860 ל-2023 ו-4 מיליון ש"ח ל-2024

ישראל כץ:  כאשר החלק הארי מוקדש לחוסן הנפשי, הטיפולי, זה 1

ישראל כץ: 5 מיליון

ישראל כץ:  לחוסן הקהילתי 1

ישראל כץ: 320 מיליון וכל השאר על פי הפירוט שמופיע כאן: היערכות לחירום, ארגון ניהולי, פעילות אזורית, שיפוץ והצטיידות

ישראל כץ:  בסך הכול הסכומים שציינתי

ישראל כץ:  ול-2024 4 מיליון

ישראל כץ:  כאשר למרכזי החוסן בעוטף עזה, כפי שנמסר לנו, נכנס לבסיס התקציב

ישראל כץ:  שוב פעם, כאשר הרגליים המרכזיים זה טיפול בחוסן הקהילתי

גדי ירקוני: כבוד יושב הראש, הם מדברים פה על 4 מיליון שקלים, אני לא ראיתי אותם

אוריאל בוסו: בדיוק אנחנו מדברים על זה

גדי ירקוני: אני, מדברים, אתה דיברת והם דיברו

גדי ירקוני:  רציתי לוודא שאני צודק בגלל שלא עברו לי 4 מיליון

אוריאל בוסו: אנחנו בדיוק על זה ואנחנו רוצים לדעת מה נרשם ומה לא נרשם פה עם תוספתיות

גדי ירקוני: יש דוגמה לעוד סכום דומה שגם לא עבר אלינו

ישראל כץ: ברשותך, אנחנו נתייחס

גדי ירקוני: לא, לא 'נתייחס'

גדי ירקוני:  אנחנו רוצים לבוא לדעת מה - - - על הכסף

אוריאל בוסו: תודה

ישראל כץ: כן, גם אני

ישראל כץ:  מבחינה, תן לי רק לסיים ואנחנו נעבור לדיון הזה

ישראל כץ:       מבחינת האתגרים המקצועיים יש עלייה בשירותים, יש שחיקה של הצוותים באוכלוסייה למותר לציין

ישראל כץ:  וצריך לתחזק גם את החוסן של מנהיגות והאוכלוסייה

ישראל כץ:  אנחנו עוברים משגרה לחירום ומרכזי החוסן צריכים להיות מוכנים ונכונים 24/7, כאשר כל אירוע כזה יש לו משמעות לא רק מבחינה פרטנית, אלא גם כן על הקהילה

ישראל כץ:  ובאמת האתגרים התקציביים שישנם זה קודם כל אנחנו רוצים שכלל התקציבים יהיו כאלה שלא נצטרך לחזר כל שנה בתקציבים חג פעמיים, אלא שיהיה תקציב אחד שיהיה מיועד לטיפול במרכזי החוסן

ישראל כץ:  התעריפים והמחירים נשחקים ואין לנו שום מערך עדכון של התעריפים האלה

ישראל כץ:  וכאמור, אחרי שנגמרת שעת חירום יש לנו צניחה של התקציבים ואין גיבוי ליום שאחרי

ישראל כץ:       אז בהזדמנות הזאת להודות לכל מי ששותף לזה, לוועדה, על כינוס הדיון החשוב הזה ולקואליציה הישראלית לטראומה, שהיא שותפה אין סופית לאירוע וכמובן כמובן לרשויות המקומיות, שהן בלעדיהן כל העסק הזה לא קיים

ישראל כץ:  תודה רבה

אוריאל בוסו: לא ידענו שלטראומה יש קואליציה

קטי קטרין שטרית: יש לי שאלה, למה אתם משתמשים במילים כל כך מפוצצות? כאילו, ועדת היגוי עליונה

קטי קטרין שטרית:  יש תחתונה? או קואליציית הטראומה?      

ישראל כץ: את יודעת מה?     

קטי קטרין שטרית: לא, אני לא מבינה את ההבדלים

קטי קטרין שטרית:  כי כאן אומרים, במחקר כתוב שיש שני מרכזים בצפון הארץ שלא שייכים לוועדה העליונה

קטי קטרין שטרית:  לאן הם שייכים? תעשו סדר

ישראל כץ: לא, לא

ישראל כץ:  נעשה לך סדר

קטי קטרין שטרית: אנחנו אנשים פשוטים מאוד, צריך להסביר לנו לאט

ישראל כץ: גם אני איש פשוט מאוד

ישראל כץ:  אני אעשה לך סדר באירוע הזה

קטי קטרין שטרית: אני פשוט לא מבינה

ישראל כץ: לא, אז אני אסביר

קטי קטרין שטרית: מה השמות המפוצצים האלה?     

ישראל כץ: אז אני אסביר

ישראל כץ:  יש ועדה בין משרדית, שהיא בעצם מנחה את הפעילות ותחתה מרוכזים כל, אני חוזר, כל, כולל הצפון, כל מרכזי החוסן

ישראל כץ:  זה גוף מנחה מקצועי, לצורך העניין, והוא מייצר את התוכנית

ישראל כץ:  וכמובן שהיא מגיעה לידי ביטוי ומופעלת על ידי ספקים

ישראל כץ:  ספק מאוד מרכזי בדרום, ביהודה ושומרון ועוטף עזה זאת הקואליציה

ישראל כץ:  בצפון זה אשכולות, אשכולות? משאבים, סליחה

ישראל כץ:  משאבים שמופעלים על ידי שני האשכולות המערבי והמזרחי של הגליל

ישראל כץ:  והם חלק מתוך המערך הכולל שמונחה על ידי הוועדה העליונה

ישראל כץ:  כך שזה לגבי זה

ישראל כץ:       למה זה עליונה? משום שיש ועדות מחוזיות

ישראל כץ:  אז שאלת יש תחתונות? לא, הן לא תחתונות, הן עליונות, אבל הן מחוזיות

ישראל כץ:  יש ועדה עליונה

ישראל כץ:  אני מצטער על השם הזה, לא המצאתי אותו, אני לא בעלים שלו

אוריאל בוסו: אוקיי

ישראל כץ: רציתי להסביר, חשבתי שזה לא כל כך מובן

תמיר עידאן: אני יכול לשאול, ברשותכם?     

אוריאל בוסו: שנייה, שנייה, חבר'ה, לאט, לאט

ישראל כץ: ברשותכם אני רוצה להעביר את רשות הדיבור לתאיר, שהיא מאגף התקציבים שלנו ותיתן את המענה התקציבי

אוריאל בוסו: אז זהו, לפחות מה שהבנתי, ואני רוצה לשמוע את זה מכם, שאני אדע בצורה ברורה

אוריאל בוסו:  התוספת התקציבית של ועדת הבריאות במהלך חוק ההסדרים הביאה לבסיס, זה כסף שלא רואים אותו כאן אני מבין כרגע

אוריאל בוסו:  צריך לדעת איפה התבטא ומתי נראה אותו? זה תוספת

אוריאל בוסו:  והבנתי שיש 4 מיליון ש"ח שוועדת הכספים שלדעתי חבר הכנסת צבי סוכות הוסיף 4 מיליון ש"ח כספים קואליציוניים, שהם גם כן לא נמצאים פה

תמיר עידאן: אדוני, ברשותך, רק אם אפשר גם להתייחס לכסף הקואליציוני עוד מהממשלה הקודמת, להקמת פינות חי וכו' שגם לא הגיעה

תמיר עידאן:  זה עוד כמה מיליונים טובים

אוריאל בוסו: רגע, תן לי את החלקה הקטנה שלי, לדעת שלפחות בזה אני עומד

תמיר עידאן: לא, אי אפשר שממשלה מתחלפת להביא לנו אישורים שצריכים לקבל כסף ואחרי זה היא מתחלפת אז היא כבר לא קיימת

תמיר עידאן:  שיתייחסו גם לזה

תמיר עידאן:  זה כסף קואליציוני שעבר ועדת כספים

אוריאל בוסו: פרה פרה, ואתה מבין בפרות

גדי ירקוני: כבוד יושב הראש, אני רק רוצה שיושב הראש של הוועדה העליונה יסביר לוועדה למה את הבקשה שביקשו במבצע האחרון למרכזי החוסן, שתוספת תקציב חד פעמי בגלל האירוע הם החליטו לא לאשר

גדי ירקוני:  זה מאוד מעניין איך ועדה עליונה שאחראית על החוסן היא החליטה לא לאשר תקציב לחוסן בזמן מלחמה

גדי ירקוני:  והם עוד פה

גדי ירקוני:  אני רוצה מאוד לדעת למה

אוריאל בוסו: אוקיי, תודה

גדי ירקוני: ושיסבירו לכל הוועדה ויסתכלו לי בעיניים

אוריאל בוסו: תודה ראש המועצה

אוריאל בוסו:  גאיה עפר, אגף תקציבים, משרד האוצר

ישראל כץ: ברשותך

אוריאל בוסו: שנייה ד"ר לב

ישראל כץ: לא, אני רק רוצה להסביר שתפקיד הוועדה איננה, היא לא ועדה מתקצבת

ישראל כץ:  ואני שותף לקריאה הזאת

גדי ירקוני: מה זה לא ועדה מתקצבת

גדי ירקוני:  אם אתם אמרתם שלא אישרתם

ישראל כץ: היא ועדה מקצועית

אוריאל בוסו: לא, הוא מאשר בכלים שיש לו

ישראל כץ: אנחנו בעד זה שתקבלו עוד כסף

אוריאל בוסו: הוא אומר הכלים שיש לי זה מה שאני מפעיל

אוריאל בוסו:  עכשיו אנחנו צריכים לפעול, אנחנו כפוליטיקאים נמצאים פה בשביל זה

קטי קטרין שטרית: אתה יכול להסביר את התפקיד שלך? כי אני אומרת לך, נכנסתי מבולבלת, אבל עכשיו אני הרבה יותר מבולבלת

אוריאל בוסו: ד"ר בעז לב, הוא יושב ראש הוועדה של מרכזי חוסן

אוריאל בוסו:  נציב קבילות הציבור, משרד הבריאות

ישראל כץ: זו ועדה מנחה, מקצועית, שמורכבת מנציגי משרדי הממשלה השונים

אוריאל בוסו: הוא המתכלל מול הזכיינים

ישראל כץ: שתפקידה, היא איננה מתקצבת

ישראל כץ:  היא נותנת, ממליצה על תוכנית

ישראל כץ:  ולצערי, מהצד השני גם מישהו צריך לאשר את הצדדים התקציביים שלה

קטי קטרין שטרית: לא, אז לפני שמדברים על התקציב, לפני שמדברים על התקציב

אוריאל בוסו: רגע חבר'ה, אני רוצה לתת לדבר לנציגת האוצר

קטי קטרין שטרית: כן, אבל לפני שמדברים על התקציב, אז התלונות שאני קיבלתי, לפחות מראשי ערים, ולא מראשי מועצות

קטי קטרין שטרית:  כי ראשי מועצות אין להם את התופעה של הרבה עולים, ריבוי של עולים חדשים

קטי קטרין שטרית:  אז יש במרכזי חוסן חוסר, וואלה, זה מתחרז

קטי קטרין שטרית:  יש במרכזי חוסן חוסר של מה שנקרא מתרגמים

קטי קטרין שטרית:  כי נכנסים לך לשם גם ילדים ששפתם היא לא כל כך מובנת

קטי קטרין שטרית:  אז יש דוברי רוסית, יש, גם הייתה עלייה מאוקראינה לא מזמן וגם מרוסיה, ממש בשנים האחרונות

קטי קטרין שטרית:  ויש גם ילדים שמגיעים מהמגזר האתיופי, שגם הם לא מטופלים בשפה שלהם

קטי קטרין שטרית:  אז צריך אולי לחשוב על זה

אוריאל בוסו: אז אולי בתוכנית עצמה צריך, צריך לשמוע את המפעילים של המרכזים

קריאה: יש לנו אנשים שבאים עם סיפור אישי מאוד קשה

קריאה:  הם יושבים פה

קטי קטרין שטרית: אנחנו אמורים להחליט מה אתם, את התגבור שלכם

קטי קטרין שטרית:  אז זה מאוד חשוב שישמעו אתכם

קטי קטרין שטרית:  אבל אנחנו בסופו של דבר אמורים לסייע לכם

קטי קטרין שטרית:  אז אם לא נהיה כאן, אז גם לא יהיה לכם על מה לדבר

אוריאל בוסו: אוקיי

אוריאל בוסו:  אני רוצה לשמוע את גאיה ממשרד האוצר

אוריאל בוסו:  לאחר מכן חבר הכנסת אלון שוסטר, שהיה בעצמו ראש מועצה בנגב

אוריאל בוסו:  בבקשה

גאיה עפר: אני רק אשיב לפרוטוקול, לשאלתך כבוד היו"ר

גאיה עפר:  4 מיליון ש"ח לבסיס ב-2024 הם באמת בנוסף לשקף שהוצג כאן

גאיה עפר:  ככלל תקציב מרכזי החוסן אכן נקבע בסדרי עדיפויות של ממשלה, בהחלטות ממשלה

גאיה עפר:  ורובו כרגע גם נמצא והוקצה בבסיס השנה

גאיה עפר:  ואכן זה התקציבים שהוצגו

תמיר עידאן: 2024? אנחנו 2023

תמיר עידאן:  מה איתנו עכשיו?     

אוריאל בוסו: קודם כל, הכסף שהוצג כאן זה בלי הכסף התוספתי שאנחנו מדברים עליו

אוריאל בוסו:  זה הבנו בצורה ברורה, זה לא חלק מכאן

אוריאל בוסו:  זה תוספת 4 מיליון ש"ח שהוועדה במהלך התקציב הוסיפה

אוריאל בוסו:  והכסף הקואליציוני שדובר עליו, 4 מיליון ש"ח

גאיה עפר: אז הוא יועבר בפניות בוועדת הכספים, יחד עם כל - - -     

אוריאל בוסו: כתוספת לשקפים

אוריאל בוסו:  זאת אומרת מדובר בעוד 8

גאיה עפר: הוא הוצג גם בשקפים, הוצג גם 5

גאיה עפר: 8 קואליציוני וגם 4 מיליון קואליציוני

אוריאל בוסו: אוקיי, אז זה כן הוצג

גאיה עפר: כן, אני אעשה סדר

גאיה עפר:  או, תאיר, את רוצה להציג?     

תאיר סרי לוי: כן, אני אשמח

תאיר סרי לוי:  נעים מאוד, תאיר סרי לוי, מאגף התקציבים במשרד הבריאות

תאיר סרי לוי:  למעשה תקציבי מרכזי החוסן לשנת 2023 נקבעו על פי סדרי עדיפויות של הממשלה, בהחלטת הממשלה

תאיר סרי לוי:  בסך הכול מדובר ב-26 מיליון שקלים

תאיר סרי לוי:  בנוסף לכך, התקבלו כספים קואליציוניים

תאיר סרי לוי:  התקבלו כספים קואליציוניים ליהודה ושומרון, כ-5

תאיר סרי לוי: 8 בשנת 2023 ו-4 מיליון שקלים בשנת 2024

תאיר סרי לוי:  ובנוסף, התקבלו עוד 4 מיליון שקלים החל מ-2024 לעוטף עזה

אוריאל בוסו: החלטת ממשלה 1817

תאיר סרי לוי: הכספים הקואליציוניים ליהודה ושומרון הם חד פעמיים לכל אחת מהשנים

תאיר סרי לוי:  יש 5

תאיר סרי לוי: 8 מיליון שקלים חד פעמיים ל-2023

תאיר סרי לוי:  ועוד 4 מיליון שקלים חד פעמיים ל-2024

אוריאל בוסו: בעקבות העלייה והאירועים, זה מה שאמרו

תאיר סרי לוי: כשהתוכנית המקצועית הוצגה כאן על ידי ד"ר בעז לב

תאיר סרי לוי:  ובנוסף לכך, יש 4 מיליון שקלים בבסיס, החל משנת 2024 לעוטף עזה

אוריאל בוסו: תודה

אוריאל בוסו:  שנייה, אני רוצה לשאול

אוריאל בוסו:  החלטת ממשלה 1817 הפעלת מרכזי חוסן 2023, הוקצו 26 מיליון ש"ח לכל מרכזי החוסן

אוריאל בוסו:  26 מיליון ש"ח

אוריאל בוסו:  עוטף עזה 12, יהודה ושומרון 4 וכו' וכו'

אוריאל בוסו:  עכשיו הכספים שדיברת עליהם הם נמצאים בכלל הפירוט הזה? חוץ מ-4 מיליון ש"ח התוספתי

תאיר סרי לוי: הכספים האלו לא נמצאים כחלק מהחלטת הממשלה

תאיר סרי לוי:  הם יועברו בנוסף לכספים שמופיעים בהחלטה

אוריאל בוסו: זאת אומרת שראשי הרשויות והאשכולות ירגישו שינוי מענה שיוכלו לקבל מה שהיום מתוקצב בחסר במרכזים?     

תאיר סרי לוי: נכון

אוריאל בוסו: מתי הם ידעו את זה?     

תאיר סרי לוי: נכון

תאיר סרי לוי:  אז למעשה התקציב עבר לפני כחודש, עם העברת תקציב המדינה

תאיר סרי לוי:  וכרגע הכספים הקואליציוניים עוברים תהליך אישור שגרתי, כמו כל כסף קואליציוני

תאיר סרי לוי:  צריכים לעבור חוות דעת משפטית

אוריאל בוסו: אוקיי, אנחנו נדאג לזרז את זה ולפנות גם כן לוועדת הכספים שיעשו את זה במהירות

אוריאל בוסו:  זה אחד

תאיר סרי לוי: אני אגיד, ובנוסף גם צריך להרחיב את ההתקשרות עם הספק הקיים

תאיר סרי לוי:  זה כבר בטיפול בוועדת המכרזים אצלנו במשרד ואנחנו צופים שבשבועות הקרובים זה כבר יעבור

אוריאל בוסו: צריך להבין שבניגוד להרבה דברים שאפשר לחכות ולמשוך, פה זה S

אוריאל בוסו: O

אוריאל בוסו: S

אוריאל בוסו:  מדינת ישראל מצב נפיץ

תאיר סרי לוי: שותפים מאוד לצורך הזה ופועלים מאוד מהר

אוריאל בוסו: אני גם אפנה לוועדת הכספים ואני אבקש לפחות מהאוצר שיגישו את הנייר כמה שיותר מהר

תאיר סרי לוי: מצוין, תודה רבה

אוריאל בוסו: עכשיו בשורה תחתונה, אחרי שעשינו סיכום, בשביל האזרח שנמצא

אוריאל בוסו:  אם תנסי לעשות סיכום, כמה בסוף יש 2023? כמה יש ב-2024? עם כל הכספים, גם הקואליציוניים, בשורה תחתונה, כולל החלטת ממשלה

אוריאל בוסו:  תיקחי כמה דקות ותגידי לנו, שיהיה לנו סדר

תאיר סרי לוי: הכול מוכן מראש, זה בסדר גמור

תאיר סרי לוי:  יש לנו השנה, בשנת 2023 עבור מרכזי החוסן בכל הארץ, כולל גם המרכזים בצפון כ-32 מיליון שקלים

תאיר סרי לוי:  ובשנה הבאה, ב-2024 יהיה לנו כ-34 מיליון שקלים

אלון שוסטר: איך 4 אם היו תופסת של 4 מיליון עכשיו? אמרנו שיש 4 מיליון לבסיס תקציב

אלון שוסטר:  החשבון שלי 32 ועוד 4

אוריאל בוסו: קודם כל, חייב לומר שמדובר בבשורה

תאיר סרי לוי: כן חשוב לי לציין שכרגע החלק הבסיסי שמתוקצב מתוך החלטות הממשלה, 26 מיליון, יש כרגע החלטת ממשלה רק לשנת 2023

תאיר סרי לוי:  אנחנו פועלים מול משרדי הממשלה השותפים, שכל ה-26 מיליון שקלים יתקבלו בבסיס תקציב משרד הבריאות

תאיר סרי לוי:  כדי שמשרד הבריאות יוכל לתכלל

תאיר סרי לוי:  שכל המשאבים יהיו אצלנו כדי שלא נצטרך כל פעם לאסוף את התקציבים ממשרדי הממשלה האחרים

אלון שוסטר: למשל משרד הביטחון שאני מכיר, שאמנם תקצב, אבל האם זה בבסיס התקציב מבחינתכם?      

תאיר סרי לוי: אז חלק מהמשרדים כבר קיבלו את הסכמתם, קיבלנו את הסכמתם

קטי קטרין שטרית: אפשר לדעת איזה משרדים מדובר, חוץ מביטחון?     

אוריאל בוסו: רשום כאן, הנה

אוריאל בוסו:  בריאות, ביטחון, חינוך, רווחה ביטחון חברתי, עלייה וקליטה, אוצר, ראש ממשלה, ביטחון פנים ושוויון חברתי

אוריאל בוסו:  חצי מהממשלה

קטי קטרין שטרית: ממש ככה, לא יאומן

תאיר סרי לוי: אז כרגע בבסיס תקציב יש לנו את התקציב של משרדי - - -     

אוריאל בוסו: אני חושב ששמענו גם בשורה לגבי הסכום ל-2023 ותקווה שכולו גם יהיה ב-2024

אוריאל בוסו:  שזה הרבה מעבר למה שלפני כן ידענו

תמיר עידאן: השאלה אם המספר הזה 4 מיליון, שהוא מספר משמעותי מאוד, הוא מבוסס על משהו? זאת אומרת, בדקו גידול בתושבים

תמיר עידאן:  אנחנו שמחים להגיד שהצמיחה הדמוגרפית בעוטף מצוק איתן להיום כמעט 50%

תמיר עידאן:  כאשר גידול בתושבים, גידול בפניות

תמיר עידאן:  אם זה מבוסס על משהו או שזה סתם

אוריאל בוסו: כמה עמדת לפני התוספות שהיו השנה?     

תמיר עידאן: לא, לא משנה

תמיר עידאן:  אני אומר, השאלה בגידול הזה, האם מישהו בדק את הצרכים? כמו שאומרים, מספר מסוים, כי יש קואליציוני 4

תמיר עידאן:  אולי צריך 40, אולי צריך 2

אוריאל בוסו: יכול להיות גם כן 200

תמיר עידאן: יכול להיות

אוריאל בוסו: מסתכלים אבל קודם כל מה היה

אוריאל בוסו:  ומה אנחנו רוצים להוסיף ומסתכלים ביכולות

תמיר עידאן: לא, אבל אני שואל באמת, האם זה מבוסס על עבודה מקצועית או סתם מספר?     

אוריאל בוסו: רשום פה

אוריאל בוסו:  אוקיי, חבר הכנסת אלון שוסטר, בבקשה

אוריאל בוסו:  שהיית בעצמך ראש מועצה שער הנגב הרבה שנים

אלון שוסטר: כן, אני הייתי בשער הנגב, בהחלט

אוריאל בוסו: שמכיר את הנושא מקרוב

אלון שוסטר: נכון, נכון

אלון שוסטר:  בשביל הגילוי הנאות, אני ומשפחתי מה שנקרא, עוסקים בעניין הזה

אלון שוסטר:  הייתי שותף לטלי לבנון ולחברים אחרים, משרד הבריאות, משרד הרווחה, שבעצם מיסדנו את הקונספט

אלון שוסטר:  כן? השאלה בכלל מה זה מרכז חוסן

אלון שוסטר:  וכמובן התפעול עצמו

אלון שוסטר:  אשתי עובדת מרכז חוסן בשדרות, בשער הנגב

אלון שוסטר:  אנחנו בעצם צריכים לשים לב שלצד הצמיחה המדהימה שכרגע ראשי הרשויות התייחסו אליה, אנחנו עדים, בעצם אנחנו נכנסים לדור השני של שריטות נפשיות כתוצאה מאיומי הטרור

אלון שוסטר:  ואמרתי משפחה, אז כמו משפחות אחרות, הבן שלי נלחם כעת בצפון השומרון כדי להיאבק במי שמפגע בחוסן של אחים ואחיות ביהודה ושומרון

אלון שוסטר:      אני חושב שהמפעל הזה הוא מפעל בעל חשיבות אדירה, לא רק לטיפולים הישירים

אלון שוסטר:  ראינו קודם בדברים, במצגת הקצרה

אלון שוסטר:  מפעל שעוסק בסולידריות ובחיזוק האמון של האזרחים, אזרחי ישראל, במוסדות האזוריים והמוסדות הלאומיים

אלון שוסטר:  והפוך, לחזק את האחריות העמוקה של ראשי הרשויות ומנהיגי האומה במה שחש האזרח באזורים המאוימים

אלון שוסטר:       אני רוצה לציין, הערתי קודם על משרד הביטחון

אלון שוסטר:  אז נאבקתי בזמן שהייתי כדי שהתקצוב שהוא היה פרוביזורי, מין הריון מחוץ לרחם, שייכנס להסדרה

אלון שוסטר:  ואני מבין שזה קרה פחות או יותר

אלון שוסטר:  צריך לוודא שזה נכנס לבסיס תקציב

אלון שוסטר:  ואני שמח על כך שיש ראייה אזורית וראייה לאומית רחבה

אלון שוסטר:  אני חושב שצריך לראות, אני אגיד שני דברים שונים, כן? שיש בהם מתח

אלון שוסטר:  א', אני חושב שראוי שהמדינה כולה, מרכז השלטון המקומי, תראה במוסד הזה של מרכז חוסן מוסד שצריך להיות כמותו בכל עיר ועיר

אלון שוסטר:  ועם זאת, מתוקף מצוקת המשאבים, צריך לחדד ולהשלים במעטפות מדורגות בעיקר במקומות שבהם מתחולל עימות אקוטי ומתמשך

אלון שוסטר:  אקוטי ומתמשך – שני הרכיבים האלו קיימים וצריך לדרג את הצרכים

אלון שוסטר:  אני שמח שמתרחבים האזורים ונפתחים עוד מרכזי חוסן

אלון שוסטר:  אבל צריך לשים לב שבמקומות המועדים, כמו שנאמר פעם בתחזית מזג האוויר, להימנע, או מלשים לב ולתקצב באופן קבוע

אלון שוסטר:  אני שמח על השיפור שחל בשנים האחרונות עם העובדה שהתקציב נכנס לבסיס תקציב

אלון שוסטר:      צריך להימנע משימוש לטעמי מעליב אני חושב, ברמה הלאומית, מהצורך בקיבוץ תרומות מאנשים טובים, יהודים ושאינם

אלון שוסטר:  ומתקציבים קואליציוניים

אלון שוסטר:  זה סוג של אחריות המדינה לבריאות הנפשית של האדם ושל קהילתו

אלון שוסטר:  תודה

אוריאל בוסו: תודה רבה

אוריאל בוסו:  אנחנו נעבור סבב, אני רוצה להספיק שכולם ידברו

אוריאל בוסו:  אבל אם כל אחד באמת יתמצת

אוריאל בוסו:  בסדר, עכשיו עברנו את ראשי המועצות וחברי הכנסת

אוריאל בוסו:  עכשיו טליה לבנון, מנכ"לית הקואליציה הישראלית לטראומה

אוריאל בוסו:  שלום וברכה ותודה שבאת

אוריאל בוסו:  ספרי לנו קודם ממש, כמה מרכזי חוסן אתם מפעילים? כמה יש? איך הסדר גם למי שמהצד שומע מוסד מרכז חוסן

אוריאל בוסו:  איך זה עובד בדיוק?     

טליה לבנון: אני בהחלט אסביר

טליה לבנון:  תודה רבה

טליה לבנון:  קודם כל, אני רוצה כמובן להודות לוועדה וגם לשותפים כאן על השותפות

טליה לבנון:  אני חושבת שכולנו כאן מייצגים את השטח

טליה לבנון:  ואני אתן דימוי למשהו שמלווה אותנו הרבה שנים

טליה לבנון:  שיש שתי רכבות שנוסעות

טליה לבנון:  הרכבת של הפגיעות והרכבת של החוסן

טליה לבנון:  והתפקיד של כולנו זה לנסות שהרכבת של החוסן תהיה חזקה יותר ומהירה יותר

טליה לבנון:       נגיד שמרכזי החוסן קמו על פי מודל ייחודי ישראלי שמבקש לאפשר לתושבים שחיים באזורי חשיפה גבוהה להמשיך באופן רציף את החיים שלהם במידה הכי טובה של איכות חיים

טליה לבנון:  וזו משימה לא פשוטה, כי מדובר באזור הדרום מדובר על חשיפה של 20 וכמו שגדי אמר, אולי 22 שנה

טליה לבנון:  במקומות אחרים גם מדובר על הרבה מאוד שנים

טליה לבנון:  וחשוב לומר שהרציונל של הקמת מרכז החוסן באזורים האלה זה הנגשת שירות מיידי, נגיש ובתוך הקהילה

טליה לבנון:  אנשים לא צריכים לצאת מהקהילה לקבל שירות

טליה לבנון:  ומדובר על שירות בכמה רמות: שירות לפרט, שירות למשפחה ושירות לקהילה

טליה לבנון:       אני אגיד שמרכזי החוסן הם כלי של הרשות והם נשענים על שותפות עם אגפי הרשות והם לא מחליפים אף שירות אחר

טליה לבנון:  והמיקוד שלהם הוא נושא החירום

טליה לבנון:  זאת אומרת, כל מה שהם עושים בשגרה ובחירום הם עושים בנושא החירום

טליה לבנון:  עכשיו, אני רוצה, אנחנו מנהלים 12 מרכזי חוסן

טליה לבנון:  אנחנו היינו שותפים בפיתוח התפיסה, גם בארץ

טליה לבנון:  אנחנו גם עכשיו מקימים רשת באוקראינה, על פי אותו מודל

טליה לבנון:  אני רק אגיד כמה הנושא הזה הוא נושא אפקטיבי מבחינות רבות

טליה לבנון:       אני אגיד שהציפייה המוצדקת מאז הקמת מרכזי החוסן, שמרכז החוסן ייתן מענה

טליה לבנון:  ומה שאנחנו רואים זה המעבר החריף משגרה לחירום והרבה פעמים לא פחות חריף מחירום לשגרה

טליה לבנון:  והדרישות במרכז החוסן עולות ועולות עם השנים, גם בהיבט הטיפולי

טליה לבנון:  גם בהיבט של הכשרת צוותים ותמיכה בצוותים, למניעת שחיקה

טליה לבנון:  גם בהיבט של עבודה עם משפחות ועבודה שאנחנו עושים קהילתית

טליה לבנון:       ואני מבקשת טיפה, אני רואה שהזמן יקר

טליה לבנון:  אני מבקשת טיפה להרחיב ולהגיד מה אנחנו מבינים, איפה שאנחנו עומדים היום

טליה לבנון:  אני חושבת שאני מדברת בשם חלק גדול מהאנשים כאן

טליה לבנון:  מה שאנחנו מבינים היום שבנוסף לתקציב השוטף של מרכז החוסן, שכמובן צריך לדון בו ולראות האם הוא עומד במשימה והתשובה היא לא

טליה לבנון:  אנחנו רואים היום תכתובת על 5

טליה לבנון: 8 תוספתי חד פעמי ליו"ש ב-2023

טליה לבנון:  ומכיוון שהכספים האלה גויסו לפני שלושה חודשים אנחנו מבקשים לבחון אפשרות שחלק מהכסף גם יעבור ל-2024 כי אנחנו כבר נמצאים ביולי

טליה לבנון:  אנחנו רואים תוספתי חד פעמי 4 ליו"ש ל-2024

טליה לבנון:  אנחנו לא רואים שום דבר ל-2023

טליה לבנון:  שזה נראה לנו קצת תמוה מול האתגרים הגדולים שעומדים בדרום בחודשים האחרונים

טליה לבנון:  מאז אוקטובר אנחנו מדברים על 460 אירועים ללא המלחמה והמבצעים

טליה לבנון:  ואנחנו רואים 4 מיליון בבסיס התקציב ך-2024 לדרום

טליה לבנון:       אני חושבת שיש כאן לדיון שני נושאים: איך מעבירים את הכספים הקואליציוניים לייעודם ולשימוש במהירות האפשרית

טליה לבנון:  והדבר השני כמובן הוא חשיבה רחבה על הנושא של הפעלת מרכזי החוסן לפי הצרכים בשטח

טליה לבנון:  תודה רבה

אוריאל בוסו: תודה רבה

אוריאל בוסו:  כמה מחזור של מרכז הקואליציה לטראומה?     

טליה לבנון: המחזור של הקואליציה או המחזור של המרכזים?     

אוריאל בוסו: לא, כן, אוקיי, של המרכזים במקרה הזה

טליה לבנון: 26 מיליון

אוריאל בוסו: זאת אומרת, מה שהמדינה מביאה אתם מפעילים?     

טליה לבנון: כן, מה שהמדינה מביאה

אוריאל בוסו: זה מה שאתם עושים

אוריאל בוסו:  אתם זכיינים

אוריאל בוסו:  אתם מביאים את התוכניות של המדינה לרשויות

אוריאל בוסו:  נכון?     

טליה לבנון: אני מרשה לעצמי לומר שאנחנו גם שותפים בפיתוח ובהפעלה המקצועית

טליה לבנון:  כן, אבל אנחנו הספק שזכה במכרז

אוריאל בוסו: כשהקמנו בפתח תקווה גם כן צוותי חירום משגרה, באגף הביטחון, אני הייתי, הכרתי אתכם ועבדתי מולכם

אוריאל בוסו:       עכשיו שנייה, לגבי החלוקה ולגבי הצרכים

אוריאל בוסו:  למשל, כפי שאמרו שמדובר בסך תקציב

אוריאל בוסו:  אבל כשאנחנו מסתכלים פה את החלוקה, למשל לנתיבות, שהוא כולל בתוכו את אופקים, מרחבים ויש שם עוד, זה סכום פעוט

אוריאל בוסו:  איך מחליטים, מה עושים? אני לא רוצה להוריד מזה

אוריאל בוסו:  השאלה אם מבינים שמדובר בשום כלום, נכון?     

טליה לבנון: ממש לא

טליה לבנון:  מרכז החוסן, אנחנו קוראים לו מרכז החוסן של אזור הנגב המערבי

טליה לבנון:  הוקם ב-2021 והוא מרכז שמתוקצב ב-2 מיליון שקלים ועובד עם אופקים, נתיבות, מרחבים ובני שמעון ועושה פעילות ענפה ורחבה

אוריאל בוסו: זאת אומרת, לא צריך משהו בנפרד

טליה לבנון: כרגע אנחנו לא מזהים צורך חריג

קטי קטרין שטרית: כמה? מתוך ה-26 כמה לאופקים?     

אוריאל בוסו: היא אומרת שהם לא מזהים צורך

קטי קטרין שטרית: אה, הם לא מזהים צורך?     

אוריאל בוסו: היא יודעת להגיד מה הם מפיקים בפועל

קטי קטרין שטרית: איך אתם לא מזהים צורך?     

טליה לבנון: אני אענה

טליה לבנון:  המרכז היום מפתח תוכניות מול ארבע הרשויות

טליה לבנון:  הוא מזהה, הוא פונה אל הרשויות - - -     

קריאה: מנכ"לית מה? אפשר בבקשה לדעת מי?     

אוריאל בוסו: רגע, מנכ"לית הקואליציה הישראלית לטראומה

אוריאל בוסו:  שמפעילה את התוכניות

קריאה: של מה? לא, אני רוצה להבין את התפקיד

אוריאל בוסו: איך מרכזי חוסן פועלים, את יודעת?     

קריאה: כן

קריאה:  לא שמעתי פשוט את התפקיד

אוריאל בוסו: הקואליציה הישראלית לטראומה, זה הגוף המפעיל של מרכזי חוסן

קטי קטרין שטרית: לא, ברגע שהיא אמרה שלא צריך, שאפשר להעביר מספר, אפשר להעביר סכום מסוים מיהודה ושומרון לכיוון עוטף עזה, אני ציפיתי שהיא תגיד צריך לתגבר

טליה לבנון: זה לא מה שאמרתי

אוריאל בוסו: זה לא מה שהיא אמרה

קטי קטרין שטרית: וגם לתגבר

אוריאל בוסו: לא, לא הקשבתם, שנייה

קטי קטרין שטרית: הקשבתי לכל מילה, לכל מילה

אוריאל בוסו: לפני כן כששאלתי, בדיוק כשדיברתי איתה

אוריאל בוסו:  שאלתי איך אפשר להחליט על 2 מיליון ש"ח לאופקים, נתיבות

קטי קטרין שטרית: לא, זה השלב השני שלך

אוריאל בוסו: אז היא אמרה שהם בודקים את הצורך לעומת מה, של הפניות והכול, והם בנו תוכניות

אוריאל בוסו:  וכרגע הם חושבים שמבחינת הסכומים שמוקצים לפי החלוקה הם בסדר

קריאה: לאזור מסוים

טליה לבנון: לאזור הנגב המערבי

קטי קטרין שטרית: שגם הכמות שם היא גדולה יותר

קטי קטרין שטרית:  זה ערים גדולות

קטי קטרין שטרית:  נתיבות, אופקים, הן ערים

קטי קטרין שטרית:  ובסכום הזה של חלוקה גם מרחבים, גם נתיבות וגם אופקים, 2 מיליון כמדומני? זה לעג לרש

טליה לבנון: אני אשמח להעביר דוח

קטי קטרין שטרית: מתוך ה-26 מיליון

טליה לבנון: אני אשמח להעביר דוח על מה שקורה

קטי קטרין שטרית: כן, יכול להיות שאולי צריך לבדוק את זה בצורה יותר יסודית

טליה לבנון: בשמחה רבה

קטי קטרין שטרית: איך החלוקה נעשית

אוריאל בוסו: אוקיי

קטי קטרין שטרית: כי כשאני שומעת ראשי ערים שהצורך שלהם הוא הרבה יותר רחב ממה שאת מגדירה, אז זה קצת מפריע לי, ברמה האישית

אוריאל בוסו: אוקיי

אוריאל בוסו:  אני רוצה לפנות שנייה למפעילים בפועל

אוריאל בוסו:  מפעילות בפועל, שרית סעד, מנהלת מרכז חוסן מועצה אזורית אשכול

שרית סעד: אהלן, בוקר טוב

שרית סעד:  אני מנהלת את מרכז חוסן במועצה אזורית אשכול

שרית סעד:  מועצה שמונה 32 ישובים

שרית סעד:  מתוכם 12 ישובים הם קיבוצי גדר, מה שאנחנו קוראים להם בתוך הארבעה קילומטר

שרית סעד:  סמוכים, צמודי גדר

שרית סעד:  לפעמים גם נפילות ללא אזעקות

שרית סעד:       בסבב האחרון, ואני אתמקד בו ואני אהיה קצרה כמה שאני יכולה, כי השורה התחתונה היא הכי חשובה

שרית סעד:  בסבב האחרון תוך פחות מ-48 שעות פינינו 12 ישובים

שרית סעד:  אוקיי? כי המועצה, מרכז חוסן הוא שותף לפינוי הזה

שרית סעד:  זה אומר שיש לנו מועצה בחוץ, שקוראים להם יעדי הפינוי ויש לנו מועצה בתוך השטחים של מועצה אזורית אשכול

שרית סעד:  העבודה שאנחנו עושים כדי להמשיך ולהחזיק חוסן בימים האלה לא יכולה להתבסס על תקציבי השגרה שלנו

שרית סעד:  אנחנו בסוף מבקשים בצורה מאוד ברורה לבנות מנגנון אחת ולתמיד לימי לחימה, ליום שאחרי

שרית סעד:  אנחנו תחמנו אותו בחודש, ולשיקום

שרית סעד:  כי מה שקורה כרגע זה שאנחנו גוררים על עצמנו, על הגב שלנו את "עלות השחר" ואנחנו נכנסו כבר ל-"מגן וחץ" ואנחנו כבר עם הפנים קדימה לדבר הבא

שרית סעד:       פשוט במציאות, במקום שאנחנו רוצים להמשיך לתת שירות ציבורי טוב, איכותי, לתושבים

שרית סעד:  אנחנו רוצים להמשיך להיות זמינים ונגישים עד כמה שניתן

שרית סעד:  אנחנו רוצים שהמטפלים הכי טובים בעוטף יעבדו אצלנו

שרית סעד:  זה פשוט הופך להיות כמעט בלתי אפשרי

שרית סעד:  ואני, בתור מנהלת שנמצאת רק שנה בתפקיד, מתקשה להשלים עם המציאות הזאת

שרית סעד:  ולכן אנחנו פה

שרית סעד:  כדי לזעוק את הצעקה הזאת עבור התושבים

קטי קטרין שטרית: איפה את מנהלת?     

שרית סעד: באשכול

שרית סעד:  עבור המטפלים שלנו, שבאמת מגיעים עם תחושת שליחות גדולה מאוד

שרית סעד:  וכשאני אומרת להם יש לנו 100 התערבויות תוך חודש, 100 פניות, זה נתון שאנחנו לא מכירים

שרית סעד:  תפנו לי עוד ימים

שרית סעד:  הם מפנים את הימים שלהם בקליניקות הפרטיות ובאים לעבוד אצלנו

שרית סעד:  כי זה בנפש וזה בדם שלהם

שרית סעד:  מגיע להם להיות מתוגמלים כמו שצריך, מגיע לתושבים לקבל מענה בזמן ובפרק זמן שהוא סביר

שרית סעד:  ומגיע לנו להמשיך לראות קדימה ולא לעבוד בחוסר

שרית סעד:  זה לא נכון פשוט

אוריאל בוסו: תודה

אוריאל בוסו:  מורן פרנקל, מנהלת מרכז חוסן שדות נגב

מעין צילה פרנקל: מעיין

מעין צילה פרנקל:  שלום

מעין צילה פרנקל:  אז באמת אני מעין, ואני מנהלת מרכז חוסן בשדות נגב

מעין צילה פרנקל:  שדות נגב מונה 16 ישובים

מעין צילה פרנקל:  מתוכם שני קיבוצי גדר

מעין צילה פרנקל:  באמת אני רוצה להצטרף למילים של שרית ולהגיד שמלבד באמת בצורך לתקצב ולתגמל את המטפלים ואת הצוותים שלנו שעובדים, אנחנו רואים חוסר מאוד משמעותי בכל מה שקשור לשירותים של פסיכיאטר

מעין צילה פרנקל:  כל מה שקשור לזה שאנחנו מאוד מאוד פריפריאליים

אוריאל בוסו: חוסר כוח אדם? על מה את מדברת?     

מעין צילה פרנקל: כן

מעין צילה פרנקל:  אין לנו שירותים זמינים לכל מה שקשור לפסיכיאטר שיבקר אצלנו במרכזים

מעין צילה פרנקל:  שייתן מענה משלים, שייתן אבחנה מבדלת

מעין צילה פרנקל:  מה שאנחנו רואים בתוך חדרי הטיפול לבין ההתמודדות של הילדים

אוריאל בוסו: אתם מפעילים את זה תחת הקואליציה?     

מעין צילה פרנקל: לא

מעין צילה פרנקל:  אנחנו עד לפני שנה בערך היה לנו פסיכיאטר שהצלחנו להביא אלינו למרכז חוסן שלנו בשדות נגב

אוריאל בוסו: מטעם מי? מטעם הקופה או המרכז?     

מעין צילה פרנקל: לא, אנחנו משלמים לו באופן פרטי

מעין צילה פרנקל:  משלמים מתקציבי המרכז

קטי קטרין שטרית: רגע, אבל לקופה אין?     

קריאה: אז זה לא קשור לתקצוב שלו, זה לא קשור לשכר

קטי קטרין שטרית: לא, אבל אין לכם דרך הקופה, דרך הקופות?     

גדי ירקוני: לא, היה רפורמה

גדי ירקוני:  את הכסף הם לקחו כמו טעטלה

מעין צילה פרנקל: מי שמכיר טיפה את תורי ההמתנה, את תורי ההמתנה לפסיכיאטר, מי שמכיר טיפה את תורי ההמתנה, זה לא מציאותי

מעין צילה פרנקל:  ורוב האנשים, כמו שתמיר תיאר, הולכים לשירות הפרטי ומשלמים 2,000 שקלים למפגש

מעין צילה פרנקל:  זה לא מציאותי

קטי קטרין שטרית: כן, יש מחסור

מעין צילה פרנקל: אנחנו, מרכזי החוסן, זקוקים לשירותים של פסיכיאטר זמין אצלנו

קריאה: זה הפך להיות שירות לעשירים, לפסיכיאטר

מעין צילה פרנקל: שנוכל לתת כטיפול משלים, כאבחנה מבדלת, כמו שאמרתי

מעין צילה פרנקל:  וזה חוסר מאוד מאוד משמעותי

אוריאל בוסו: תודה רבה

מעין צילה פרנקל: עוד משפט אחד

מעין צילה פרנקל:  כל מה שקשור, אנחנו באמת, שרית דיברה הרבה על כל מה שקשור לפריזמה של טיפול

מעין צילה פרנקל:  ומבחינתנו מרכז חוסן לא נותן רק טיפול

מעין צילה פרנקל:  זה שליש

מעין צילה פרנקל:  זה שליש מהעשייה שלנו

מעין צילה פרנקל:  יש עוד שתי רגליים שהן מאוד מאוד משמעותיות

מעין צילה פרנקל:  כל מה שקשור למוכנות לחירום של הרשות ושל היישובים, זה בדמנו

מעין צילה פרנקל:  אם אנחנו לא נהיה היום ביום שלפני אנחנו לא נצליח לעמוד ביום שאחרי

מעין צילה פרנקל:  מבחינתנו כל מה שקשור לשחיקה של צוותים, לעבודה מול מנהיגויות ביישובים, כל מה שקשור לפיתוח והעצמה של החוסן הקהילתי חייב להיות מושקע

מעין צילה פרנקל:  באמת חייב לתת לזה איזה שהוא אינפוט, איזה שהוא תקציב שיאפשר לנו עשייה קהילתית

קטי קטרין שטרית: איך זה הולך מבחינת ההחלטה?     

אוריאל בוסו: משרד הבריאות

קטי קטרין שטרית: אני מפנה למשרד הבריאות

אוריאל בוסו: איך אתם מחליטים איפה להקים?     

קטי קטרין שטרית: האם זה פר מקרים? איך ההחלטה להקים מרכז חוסן? איך אתם מגיעים להחלטה הזאת? על הכמות של המרכזים ואיפה?     

ישראל כץ: קודם כל, נתחיל בזה שכמו שאמרתי בהתחלה, יש מעט מידי והקומץ איננו משביע את העם

קטי קטרין שטרית: ברור

ישראל כץ: הדבר השני הוא באמת בסוף בסוף, כאשר יש איזה שהוא תקציב נתון צריך לעשות איזה שהוא סדר עדיפויות

אוריאל בוסו: לא, עזוב

אוריאל בוסו:  נגיד אני אתן לך עכשיו

קטי קטרין שטרית: אתם מתחילים מהתקציב ולא מהצורך?     

ישראל כץ: לא, לא, לא

ישראל כץ:  אני, תמתיני דקה, אני אסביר

ישראל כץ:  כאשר אנחנו לוקחים, אנחנו עושים תוכנית מתכללת של כלל הפריסה במדינת ישראל

ישראל כץ:  ואז אנחנו אומרים אוקיי, איך אנחנו עכשיו קובעים את סדר העדיפויות, כי אנחנו לא הגוף המתקצב

ישראל כץ:  ויש לנו סדר עדיפויות מאוד מאוד ברור איך מקימים

ישראל כץ:  והמתי תלוי בתקציב

ישראל כץ:  לצורך העניין, יש לנו תוכנית פריסה מלאה של כל מדינת ישראל

קטי קטרין שטרית: כן, אבל אנחנו יכולים לצאת היום - - -     

ישראל כץ: רגע, דקה, דקה

קטי קטרין שטרית: אבל אנחנו יכולים לצאת היום בקריאה שצריך להקים X מרכזי חוסן

ישראל כץ: התשובה היא כן

קטי קטרין שטרית: לפי הצורך

קטי קטרין שטרית:  אבל עזוב רגע את התקציב

ישראל כץ: לא, לא אומר

ישראל כץ:  התשובה היא כן, אנחנו יכולים לצאת בקריאה

קטי קטרין שטרית: מה שאני שואלת, אז אתה יכול להגיד לנו מה הצורך? כי אני עוד לא מבינה מה הצורך

קטי קטרין שטרית:  הרי כל ראש רשות יקום ויגיד אני צריך שני מרכזי חוסן

קטי קטרין שטרית:  זה לא באסטה בשוק

קטי קטרין שטרית:  תסביר לי איך זה עובד מבחינת החשיבה

ישראל כץ: אז אני חוזר, אם תתני לי

ישראל כץ:  הוועדה הבין משרדית לא בכדי הוקמה ככזאת

ישראל כץ:  דרך אגב, היא גם מכילה את העורף וגם מכילה את ביטוח לאומי

ישראל כץ:  כלומר, את הגופים שבאופן עקרוני שותפים לסוגיה הזאת

ישראל כץ:  וכאשר הוועדה הזאת מתכנסת, אומרת אוקיי, עכשיו בואו נחליט על פי קריטריונים

ישראל כץ:  הקריטריונים הם לפי אזורי עימות ולפי מצב סוציואקונומי

ישראל כץ:  אלה הדברים, יש ניקוד ויש לנו טבלה

ישראל כץ:  אין לי כאן את הטבלה

קטי קטרין שטרית: אז אתה יכול להגיד לנו כמה צריך? כמה צריך? האופטימלי

קטי קטרין שטרית:  עזוב עכשיו רגע את התקציב

קטי קטרין שטרית:  כי זה, אתה יודע, זה משהו שלא מסתדר לי ב- common sense

קטי קטרין שטרית:  כאילו, אם יש לי 100 שקלים, אז אני יודעת שאני יכולה

קטי קטרין שטרית:  אם לא, אז לא יהיה

קטי קטרין שטרית:  אבל זה לא עובד ככה, זה צריך להיות הפוך

קטי קטרין שטרית:  כמה אתה, או שאתה מסתמך על הקואליציה? אני מדברת על הקואליציה, אני עדיין לא מבינה את השמות של הארגונים

קטי קטרין שטרית:  אבל הקואליציה של הטראומות

קטי קטרין שטרית:  אתה יכול להגיד לי מה הצורך?     

ישראל כץ: יש לנו

קטי קטרין שטרית: כמה, כמה? צריכים עוד 40 מרכזי חוסן, 20 מרכזי חוסן? כמה?     

אוריאל בוסו: הבאתי לך עכשיו 100 מיליון ש"ח, מה אתה עושה איתם?     

ישראל כץ: יש לנו תוכנית מפורטת

אוריאל בוסו: לבנות עוד מקומות, לעבות את הקיים?     

ישראל כץ: כן, כן

קטי קטרין שטרית: אז זו המצגת שהיית צריך להציג לנו, כמה צריך

קטי קטרין שטרית:  כמה צריך?     

ישראל כץ: מאחר ואנחנו התרכזנו בסוגייה של מה שהוא בכותרת של יהודה ושומרון, לזה התייחסנו

אוריאל בוסו: כן, כי למרות שאנחנו כאן גם בדרום

ישראל כץ: עכשיו, בפעם הבאה כשתהיה, תציגו את כל הפריסה

קטי קטרין שטרית: ראש עיריית נתיבות טוען שחסר לו מרכזי חוסן בעיר שלו

קטי קטרין שטרית:  מה אני אמורה, כחברת כנסת, כנבחרת ציבור, להשיב לו לאור הכינוס שהתכנסנו כאן?     

אוריאל בוסו: הוא יודע את הצרכים של העיר שלו

קטי קטרין שטרית: הוא יודע מה הצרכים

תמיר עידאן: כי חסר לו הרבה כסף

תמיר עידאן:  מה את עונה לי?     

קטי קטרין שטרית: עוד פעם?     

תמיר עידאן: חסר לי הרבה כסף לטיפול קהילתי

קטי קטרין שטרית: גם אתה, נכון, נו? נכון

קטי קטרין שטרית:  אז אני רוצה לדעת מה הצורך

תמיר עידאן: - - - את כולנו כבר שעתיים

קטי קטרין שטרית: אני מנסה לשבת פה, נכון

תמיר עידאן: - - - 4 מיליון, כלום

תמיר עידאן:  בואו נקבל תשובה

לימור סון הר-מלך: כי אתם, מה הצורך? יפה

לימור סון הר-מלך:  אנחנו לא יכולים לנחש מה הצורך אם לא תגידו מהו

קטי קטרין שטרית: מה הצורך?      

קריאה: נשמח כיהודה ושומרון להגיד מה הצורך

טליה לבנון: אני יכולה בבקשה?     

קטי קטרין שטרית: אז קדימה, תגידו לנו

טליה לבנון: אני רוצה לענות

טליה לבנון:  אני רוצה לענות

תמיר עידאן: לכן שאלתי מקודם, כששאלתי מקודם מה עם התקציב הקואליציוני לפני שנתיים שניתן לבניית פינת חי אצלנו ועד היום לא הגיע

תמיר עידאן:  אז אתם פה לא יודע, מורחים את זה מאגף תקציבים

תמיר עידאן:  תשאלו אותם את השאלות האלה, זה כסף שעבר ועדת כספים

תמיר עידאן:  איפה הכסף הזה הלך?     

קטי קטרין שטרית: אז אני עוד פעם חוזרת

לימור סון הר-מלך: נדמה לי זה מה שהיא מנסה לעשות

קטי קטרין שטרית: זה מה שאני מנסה להגיד ואני לא מקבלת תשובות

קטי קטרין שטרית:  אני מקבלת כמה יפה ונהדר מטפלים

קטי קטרין שטרית:  אבל אני לא מבינה מה הצורך

שרית סעד: סליחה, אם אני יכולה לענות, סליחה

לימור סון הר-מלך: לא, לא, אנחנו רוצים לשמוע מה הצורך

שרית סעד: אני דיברתי להיפך, את הצורך

שרית סעד:  ואנחנו גם ישבנו ובנינו מה אנחנו צריכים

לימור סון הר-מלך: מעולה

קטי קטרין שטרית: את יכולה להגיד לי באשכול כמה צריך , כי את מייצגת את אשכול?     

שרית סעד: כן, כן, אני אגיד לך

שרית סעד:  באשכול יום לחימה עולה 10,000 שקלים

שרית סעד:  באשכול היום שאחרי לכל ישוב עולה 2,000 שקלים

שרית סעד:  באשכול היום של אחרי, רחב, מועצתי, צוותים, מדריכים, כדי להחזיר לשגרה עולה לנו 50,000 שקלים

שרית סעד:  השיקום עולה 300,000 שקלים

שרית סעד:  שבוע לחימה שווה חצי מיליון שקלים

שרית סעד:  צורך

שרית סעד:  בבקשה, הנה צורך

קטי קטרין שטרית: אוקיי

טליה לבנון: ואנחנו הגשנו תוכנית ל-2023, כיוון שלא היה לנו ברור מה קורה ב-2023

טליה לבנון:  הגשנו תוכנית על כ-5 מיליון שקלים למרכזי החוסן בדרום

טליה לבנון:  ורק אני ממש חייבת להגיד, אני פשוט לא מבינה מאיפה נובעת אי ההבנה

טליה לבנון:  ליחיאל זוהר יש מרכז חוסן, מנהלת בשם שרית זיו

טליה לבנון:  המרכז יושב אצלו

טליה לבנון:  גם הוא בונה מקום למרכז

טליה לבנון:  אני ממש, נעשה אחר כך סדר

טליה לבנון:  אני לא מבינה איך הפער הזה קורה

טליה לבנון:  יש מרכז חוסן בנתיבות

קטי קטרין שטרית: כן

קטי קטרין שטרית:  אני חושבת שאם ראש עיר פונה ואומר שחסר לו, אז אני נוטה להאמין לו

קטי קטרין שטרית:  את מבינה? ומדובר בראש עיר טוב

קטי קטרין שטרית:  הוא לא ראש עיר שלא יודע מה הוא צריך

טליה לבנון: הוא ראש עיר מעולה

קטי קטרין שטרית: יופי

קטי קטרין שטרית:  אבל אני שוב חוזרת ואומרת, את עכשיו אמרת שהכנתם תוכנית של 5 מיליון שקלים צורך ל-2023

קטי קטרין שטרית:  עכשיו אני רוצה שמשרד האוצר יענה על הצורך הזה

טליה לבנון: תודה רבה

קטי קטרין שטרית: זהו, פשוט צריך לנהל את הדיון

קטי קטרין שטרית:  כי כל אחד אומר

אוריאל בוסו: לא, לא, לא

אוריאל בוסו:  אבל שנייה, משרד האוצר אמר מקודם - - -     

קריאה: אין פה מפתח

קריאה:  זאת הבעיה

אוריאל בוסו: לא, לא, הוא דיבר קודם כל על מסגרת מה יש לנו עם התוספת הקואליציונית

אוריאל בוסו:  צוות של הוועדה, מה אושר, מה ישיבת ממשלה ומה הכול

חנה יעקבסון: אפשר לדבר קצת על אתגרי יו"ש? כי התכנסנו גם ליו"ש

אוריאל בוסו: תכף

קטי קטרין שטרית: הבהלת אותי עם הזה, לא הבנתי

קטי קטרין שטרית:  חשבתי שקוראים בארומה להביא

אוריאל בוסו: אז אני רוצה לתת להם לדבר

אוריאל בוסו:  אני רוצה דקה, מיכל בן שלום, מנהלת מרכז חוסן, עציון

סילבן שלום: אז אדוני יושב הראש, אתה אמרת שהיית בהלוויות

סילבן שלום:  אנחנו מטפלים במציאות הזאת של אחרי הלוויות בנערים

סילבן שלום:  יש לנו פה שני אנשים שממש חוו את המציאות הזאת והיו במרכזי חוסן

סילבן שלום:  דיברתם על ילדים, אז תודה על הלב והאכפתיות

סילבן שלום:  ומבוגרים, פונים מבוגרים, פונים בוגרי אינתיפאדה השנייה שהילדים שלהם מלווים אותם

סילבן שלום:  חניכות שאני טיפלתי, באפריל היה לנו חודש מאוד קשה

סילבן שלום:  אני של חוסן עציון

סילבן שלום:  יש לנו 108,000 תושבים ותקציב של מיליון

סילבן שלום:  אז את כבר מבינה כמה זה לא מספיק

סילבן שלום:  זה בית"ר עילית 67,000, מועצה אזורית גוש עציון ואפרת

סילבן שלום:  ואנחנו מטפלים כמו שהיא אמרה כאן, מביאים את הלב שלהם

סילבן שלום:  אבל האירועים מאוד מאוד קשים

סילבן שלום:       אני רק אספר על חודש אחד בקצרה, כי אין הרבה זמן

סילבן שלום:  יום אחרי ליל הסדר, אנחנו מקבלים טלפון

סילבן שלום:  האירוע של משפחת די, שדביר יספר מהמקום שלו, כעד ראייה שראה את זה ותושב ושכן של המשפחה

סילבן שלום:  אז זה אומר יום שישי ב-12:00 אני קוראת לכל המטפלים להגיע

סילבן שלום:  כולם עוזבים את החופשות, את המלונות, את פסח ופונים לנוער

סילבן שלום:  הנוער מסתובב ברחובות

סילבן שלום:  זה חניכות בכיתה ה' של רינה

סילבן שלום:  מאיה חברות משירות לאומי

סילבן שלום:  וזה אירוע קשה מאוד

סילבן שלום:  ומלווים הלוויות ביום ראשון ואז מלווים עוד הלוויה

סילבן שלום:  וזה מה שמרכז חוסן, המטפלים יוצאים מהבית, לאף אחד אין פסח

סילבן שלום:  ולא רק תוך כדי הלוויות ותוך כדי העבודה, אנחנו פותחים קו חם

סילבן שלום:  ככה דביר פנה אלינו ואמר שהיה עד ראייה והילדים שלו ראו ממש את הגופות באירוע בבקעה

סילבן שלום:  ואז אנחנו עוזרים לחברת קדישא שעושים עוד הלוויה

סילבן שלום:  ותוך כדי עוד אירועים, של בקת"בים בכבישים, אירוע דקירה בצומת הגוש של פצוע בן 36

סילבן שלום:  עם עוד שבעה עדי ראייה

סילבן שלום:  וזה מה שאנחנו אומרים, בחוסן כל אירוע, שזה אני מודה לכם, כי האנשים האלה פעם לא קיבלו מענה

סילבן שלום:  כל אירוע הוא כמו אבן על מים, יש לו הרבה מאוד אדוות

סילבן שלום:       אבל זה לא מספיק

סילבן שלום:  זה לא מספיק למטפלים שמאוד עמוסים

סילבן שלום:  זה לא מספיק כי המענים, ככל שאנשים יודעים על הטיפול אז הם מביאים גם, מעלים עוד פצעים שלא טופלו מהעבר שלכם ורוצים להגיע

סילבן שלום:  ואנחנו באמת, אנחנו יושבים בקרוואן רעוע

סילבן שלום:  נופר ראתה את זה

סילבן שלום:  עושים את כל הלב שלנו, אבל המענים לא מכבדים את התושבים שפונים עם הפצע הכי כואב שלהם

סילבן שלום:  אז הבקשה שלנו היא באמת גם לזרז תהליכים, כי השטח לצערנו אירועים קורים ולא מחכים לנו

סילבן שלום:  אז כולנו יצאנו ולא ביקשנו שום דבר

סילבן שלום:  הילדים שלי ראו, לא היה, כמו שאמרתי, לא חגים ולא זה

סילבן שלום:  ואני אתן רק לדביר להוסיף מילה, כי הוא היה

אוריאל בוסו: תכף דביר

אוריאל בוסו:  אוקיי, דביר, בבקשה

דביר דמרי: תודה רבה

דביר דמרי:  אני דביר דמיר, גר באפרת

דביר דמרי:  לצערנו הסיפור שהוזכר עכשיו זה לא הפעם הראשונה שפנינו למרכז חוסן

דביר דמרי:  הבת שלי עד היום ישנה על הגב, כי השכן, שני בניינים ליד, ארי פולד, נרצח והיא חוותה את זה בצורה מאוד קשה

דביר דמרי:  אז כאמור, ביום שישי, והיא טופלה במרכז חוסן, שבהחלט נתן את העזרה

דביר דמרי:  יום שישי, חול המועד פסח

דביר דמרי:  נסענו עם ההורים שלי בבית אל לכיוון קצרין, לחגוג את החג

דביר דמרי:  נתקענו בפיגוע קשה

דביר דמרי:  ששת ילדינו בגילאי 4 עד 17 נחשפו לגופות

דביר דמרי:  בעצם למראות קשים

דביר דמרי:  גופות מוטלות על הכביש

דביר דמרי:  החניתי את הרכב אחרי התאונה וכפרמדיק מתנדב בארגון הצלה ללא גבולות ירדתי להגיש עזרה ראשונה

דביר דמרי:  אחרי 25 דקות של מלחמה על חייה של לוסי די חזרתי לרכב נסער

דביר דמרי:  אמרתי לאשתי, שהיא גם מנהלת את האולפנה בגוש עציון, אולפנת ראש צורים, אמרתי לה נאלצתי לטפל בשכנים שלנו

דביר דמרי:  בנות משפחת די הדריכו את בנותיי

דביר דמרי:  לוסי הייתה חברה של עדי

דביר דמרי:  אחרי התייעצות קצרה החלטנו לחזור לאפרת

דביר דמרי:  אני יודע שהמחבלים בשטח

דביר דמרי:  אנחנו לא חוזרים מכביש הבקעה, אנחנו נאלצים לנסוע דרך כביש 6

דביר דמרי:  באוטו, כל הילדים בוכים, כי הם מתחילים להבין שזה המדריכות שלהם

דביר דמרי:  בהתחלה לא ידענו מה להגיד

דביר דמרי:  במקום הרמנו טלפון לחוסן

דביר דמרי:  אני נוסע בכביש ויש לי באוזן בטלפון, באוזנייה פסיכולוגית של חוסן

דביר דמרי:  שאנחנו תמיד מתלבטים אם לעצור בתחנת דלק ולעדכן אותם שהמדריכה שלהם נרצחה או להצליח להגיע הביתה ולעשות את זה במקום קצת זה

דביר דמרי:  ממש כך באון ליין

דביר דמרי:       הגענו חצי שעה לפני שבת, בלי אוכל, בלי כלום

דביר דמרי:  ותוך כדי אשתי כמנהלת אולפנה עד 2:00 עוד הייתה עם כל הבנות של האולפנה

דביר דמרי:  אצלנו אחרי זה, לא צריך לספר את כל השבוע המורכב שהיה

דביר דמרי:  כבר בשטח כאמור תוך כדי חול המועד, חוסן שלחו לבית שלנו מישהו שעשה סדנה עם כל הילדים ביחד

דביר דמרי:  אחד הילדים שחווה את זה קצת יותר וממש ממש ראה דברים מאוד מאוד קשים, טופל

אוריאל בוסו: באיזה גיל?     

דביר דמרי: בגיל, בכיתה ה'

דביר דמרי:  עכשיו עולה ל-ו'

דביר דמרי:  טופל, עד היום, ממש מידי שבוע במרכז חוסן

דביר דמרי:  כמו שהיא אמרה, בקרוואן הזה שלצערי פקדנו אותו יותר מידי פעמים בשנים האחרונות

דביר דמרי:       אני יכול ממש להגיד שגם אם אתם מסתכלים על, אני מבין שפה זה עניין תקציבי וישיבות והכול

דביר דמרי:  אין לי ספק שהמענה שחוסן נתנו לנו חסך למדינת ישראל מיליונים בלטפל בילדים האלה בגילאים יותר מבוגרים וכו'

דביר דמרי:  מה שהם קיבלו בטלפון שהייתה לי פסיכולוגית צמודה ובטיפול שהם עברו

אוריאל בוסו: תודה

אוריאל בוסו:  תודה על הדברים החשובים

אוריאל בוסו:  חנה יעקובסון, מנהלת מרכז חוסן בנימין

חנה יעקבסון: שלום לכולם, תודה

חנה יעקבסון:  אני נקראתי לפה מבחינתי באמצע אירוע

חנה יעקבסון:  אמרתי אני לא יכולה לבוא, אנחנו באמצע אירוע

חנה יעקבסון:  הפיגוע שהיה בתחנת דלק עלי לפני שבוע וחצי

חנה יעקבסון:  מבחינתנו כמרכז חוסן

אוריאל בוסו: אתם עדיין באמצע אירוע

חנה יעקבסון: אנחנו באמצע אירוע

חנה יעקבסון:  כמרכז חוסן עכשיו זה עברנו את הגל הראשון בשבוע הראשון

אוריאל בוסו: כשיוצאים מהשבעה מתחילים לצוף הדברים

חנה יעקבסון: נכון

חנה יעקבסון:  היה גם המון תוך כדי

חנה יעקבסון:  אני חושבת שזה פיגוע שלא ראינו המון שנים

חנה יעקבסון:  המון עדי ראייה, המון נפגעי חרדה בשטח

חנה יעקבסון:  תשאלו את בתי החולים, זה למדנו מהדרום, אבל לא הגיעו כמעט נפגעי חרדה לבתי החולים, כי הצוותים שלנו ירדו לשטח

חנה יעקבסון:  נתנו את המענה במקום

חנה יעקבסון:  עלו למשפחות בתוך היישוב עלי, לפי קריאות, איפה יש נפגעי חרדה, איפה אנשים מגיבים

חנה יעקבסון:  אני יכולה להגיד ברמה האישית, אותי האירוע תפס כשיש אצלי 20 ילדים בבית ביום הולדת של הבת שלי

חנה יעקבסון:  אז יש, אני גרה על הצומת

חנה יעקבסון:  אז יש אזעקה ביישוב וילדים ואתה צריך לקפוץ לשטח

חנה יעקבסון:  ובעל שלא יכול לבוא כי התנועה תקועה

חנה יעקבסון:  ובמציאות הזאת, שאנחנו קוראים לה מציאות משותפת, אנחנו חיים

חנה יעקבסון:       הצרכים הם עצומים

חנה יעקבסון:  אני היום במקום שאני מבטלת תוכניות שהיו אמורות להתקיים

חנה יעקבסון:  כי אין לנו תשובות ברורות על התקציב

חנה יעקבסון:  אין

חנה יעקבסון:  עוד מספר חודשים, עוד חודשיים

חנה יעקבסון:  אין

חנה יעקבסון:  ביטלתי הכשרה לבית אל בשביל לתת מענה ליישוב עלי

חנה יעקבסון:  זה המציאות שאנחנו נמצאים איתה

חנה יעקבסון:  יש המון המון אירוע, זה היה פיגוע קצה

חנה יעקבסון:  המון אירועים בכביש, קשים

חנה יעקבסון:  ילדים חוטפים אבנים, מבוגרים חוטפים אבנים

חנה יעקבסון:  נפצעים פיזית

חנה יעקבסון:  נפצעים נפשית

חנה יעקבסון:  הצרכים הם מטורפים

חנה יעקבסון:  ואני מחליטה

חנה יעקבסון:  בפסגות היה 20 זריקות אבנים אז פסגות יקבלו הכשרה

חנה יעקבסון:  כוכב השחר רק 10, הם לא מקבלים את ההכשרה

חנה יעקבסון:  זה המציאות שאנחנו נמצאים בה

חנה יעקבסון:  ממש בין הפטיש לסדן

אוריאל בוסו: יש פה חוסרים

לימור סון הר-מלך: ככה גם מתמודדים עם מטעני צד

אוריאל בוסו: החוסרים במה מתבטאים?     

חנה יעקבסון: אני אגיד

חנה יעקבסון:  מיכל נגעה בזה, אבל הגענו לבית של משפחה בעלי שאמרה אני ילידת ההתיישבות חוויתי המון אובדנים

חנה יעקבסון:  אני מאוד מוקירה את זה שמישהו עכשיו אליי מגיע, כי לפני 20 שנה אף אחד לא הגיע אליי

חנה יעקבסון:  אז זה, זה לצד החיובי ולכוח

חנה יעקבסון:  אבל לצד השני אני יכולה גם להגיד על קריאות שלא הצלחנו להגיע אליהם

חנה יעקבסון:  על כמות כוח אדם ועל שכר

חנה יעקבסון:  בזמן אירוע כולם קופצים, בסדר? עם שכר, בלי שכר

חנה יעקבסון:  אף אחד לא שאל יש תשלום, אין תשלום

חנה יעקבסון:  אבל כמו שמעיין אמרה, לא, שרית, לבטל את הקליניקות של המטפלים ואת כל העיסוקים האחרים

חנה יעקבסון:  להפוך את החירום לשגרה עכשיו שהיא תהיה שגרה של חצי שנה

חנה יעקבסון:  היא לא תהיה שגרה של חודש

חנה יעקבסון:  בסדר? הפניות האלה זה פניות שמתפתחות לטיפול

חנה יעקבסון:  אתה עושה בהתחלה איזה שהוא עיבוד ראשוני ומשם אתה נכנס לטיפול

חנה יעקבסון:  וזה משאבים, משאבים, משאבים של זמן

חנה יעקבסון:  כוח אדם, אני לא יודעת אם כל הדבר הזה שנקרא מרכז חוסן, לפחות ביו"ש עומד על מנהל, מנהל קליני בחצי משרה, מזכירה בשלושת רבעי משרה

חנה יעקבסון:  דל, דל, דל

חנה יעקבסון:  לא יודעת אם הארגונים הממשלתיים מכירים דבר כל כך דל שעליו אנחנו עומדים

חנה יעקבסון:  ואנחנו מחזיקים אין סוף

חנה יעקבסון:  אני יכולה להגיד גם ברמה האישית, המשפחתית, וגם זה מבוקר עד לילה בחירום ודאי

אוריאל בוסו: חנה, תודה רבה על הדברים החשובים

לימור סון הר-מלך: יש היום גם כמויות של נוער, במיוחד אחרי הפיגועים האלה, כמויות של נוער

לימור סון הר-מלך:  כמויות של נוער שאנחנו רואים אותם

לימור סון הר-מלך:  ממש אני אומרת, יושב הראש, אנחנו רואים אותם שבורים, מרוסקים

לימור סון הר-מלך:  ממש רואים אותם במצבי נפש מאוד מאוד קשים

לימור סון הר-מלך:  ואין מענה

לימור סון הר-מלך:  אין מענה

אוריאל בוסו: תודה רבה

אוריאל בוסו:  ענבל ראובת הלל, נציגת מרכז חוסן שומרון

ענבל ראובת הלל: כן

ענבל ראובת הלל:  כתבתי לעצמי את הדברים ככה, כי זה גם ככה מציף

ענבל ראובת הלל:  אתם מדברים על תקציבים וכסף

ענבל ראובת הלל:  אבל אני אספר לכם על הנשמות שעומדות מאחורי זה, כדי להבין מה חשיבות התקציב ואיזה עולמות אתם יכולים להציל

ענבל ראובת הלל:       אני אתן לכם, רק הבוקר כשהייתי בדרך לכאן, שמעתי על עשרות רכבים של תושבים מקרני שומרון והאזור, שנתקעו בעזון אחרי זריקות אבנים

ענבל ראובת הלל:  אנחנו משפחה אחת מקרני שומרון, ארבע בנות, לזוג הורים

ענבל ראובת הלל:  כעם מוכה טרור, טראומה וחוויית חוסן לאומי

ענבל ראובת הלל:  הטראומה שלי התחילה 30 ומשהו שנה אחורה, כשאמא שלי, מנהלת מחלקת רווחה של מועצה אזורית שומרון

ענבל ראובת הלל:  ובתור ילדה בבית במשך השנים אני שומעת את ההדים של האירועים שהיא טיפלה בהם

ענבל ראובת הלל:  הקסדה והשכפ"צ שהיא שמה כשהיא יצאה להודיע לחברות שלי שהמשפחה שלהם, ארבעה בני משפחה נרצחו

ענבל ראובת הלל:  והשותפות להדים של מה שהיא מביאה

ענבל ראובת הלל:  אני בטוחה שהרבה מכם כמטפלים הילדים שלכם גם חווים את העבודה שלכם

ענבל ראובת הלל:       לפני 20 שנה חווינו פיגוע ירי, אבא שלי, אחותי ואני

ענבל ראובת הלל:  כשתחת צרורות של מטחי יריות מקלקיליה אנחנו שוכבים מתחת לצרורות ואבא שלי מטפל בפצוע ירי

ענבל ראובת הלל:  וכנראה שהדברים האלה חלחלו פנימה, כל הדברים האלה

ענבל ראובת הלל:  אבא שלי חווה פוסט טראומה

ענבל ראובת הלל:  אנחנו קמנו מהפיגוע ירי הזה וכאילו כלום

ענבל ראובת הלל:  לא היה צוות שטיפל בנו, לא היה אף אחד שפגש אותנו

ענבל ראובת הלל:  חווינו טיפול ביתי תחת אמא שהיא עובדת סוציאלית במקצוע

ענבל ראובת הלל:  ואבא שלי חווה פוסט טראומה ועבר טיפול ביתי שממש הציל אותו

ענבל ראובת הלל:  אחותי הבכורה פיתחה חרדה

ענבל ראובת הלל:  הודות למרכז חוסן אחרי הפיגוע ירי שעברנו היא טופלה שם ומאוד מאוד התייצבה ופיתחה ביטחון בהתמודדות

ענבל ראובת הלל:       לפני ארבע שנים, בשיא חיי, כשאני עם ארבעה מילדיי, כשאני בעבודה מצוינת, מקום מאוד רווח נפשית, טוב לי מבחינת המקום החברתי שלי

ענבל ראובת הלל:  תוקפים אותנו שלושה מחבלים ערבים, זורקים עלינו אבנים, סלעים

ענבל ראובת הלל:  חלונות הרכב מתנפצים

ענבל ראובת הלל:  הבן שלי חוטף סלע בראש

ענבל ראובת הלל:  הראש שלו נפתח

ענבל ראובת הלל:  עוד בת תינוקת, בת חצי שנה, מאחוריי, רסיס נכנס לה סמוך לעין

ענבל ראובת הלל:  כשאני מסתובבת אני רואה שניים מילדיי מלאים דם והילדה באמצע שוכבת, כשהבן שלי רוכן עליה, מגן על שתיהן מהאבנים ומהזכוכיות

ענבל ראובת הלל:  הם צורכים ובוכים ואני נוסעת לקבל סיוע של ביטחון בכניסה ליישוב

ענבל ראובת הלל:       כשהגעתי, באמת כל המהומה של הלחץ וההתעסקות סביב העניין של האירוע עצמו והרבה מאוד ייסורי מצפון אחר כך, על תחושות של כביכול תפקוד, שהרגשתי רגשות אשמה על כל מיני דברים, שלא טיפלתי באלה שפצועים ולא הספקתי לחבק את זו שישבה באמצע

ענבל ראובת הלל:  בתי פיתחה חרדה איומה

ענבל ראובת הלל:  מילדה שמחה וצוהלת עם ביטחון היא הפכה את עורה ב-180 מעלות

ענבל ראובת הלל:  היא לא הייתה מסוגלת להסתובב בחוץ בחשכה

ענבל ראובת הלל:  התקשרה אליי שכנה, הבת שלך קפואה פה באמצע הרחוב כי השמש שקעה

ענבל ראובת הלל:  היא לא תפקדה

ענבל ראובת הלל:  בלילה היא עברה כמה פעמים בריטואל לבדוק שהחלונות סגורים והדלת נעולה, כמה פעמים

ענבל ראובת הלל:  והיא עברה טיפול, סדרת טיפולים

ענבל ראובת הלל:  הודות לחוסן, הם ממש הצילו את חייה והתפקוד שלה ושמחת החיים שחזרה לה

ענבל ראובת הלל:  בעמוד ענן חלה נסיגה

ענבל ראובת הלל:  וכמה פגישות בודדות ממש החזירו לה את שמחת החיים והביטחון

ענבל ראובת הלל:       ואצלי במהלך השנה וחצי האלה, אחרי הפיגוע, חשבתי שאני גיבורה ואני חסונה והכול בסדר וטיפלתי בבת שלי, שהייתה במקום קשה ולא בטוח

ענבל ראובת הלל:  אבל בשנה וחצי האלה חלה נסיגה משמעותית, עד שממש הגעתי למצב של דכדוך, של לילות של סיוטים

ענבל ראובת הלל:  חזרה לפיגוע שלפני 20 שנה

ענבל ראובת הלל:  שינה של שעתיים שלוש בלילה אולי

ענבל ראובת הלל:  התפרצויות זעם, מרמור, מסך שחור ירד לי על החיים ופשוט הגעתי לאי תפקוד

ענבל ראובת הלל:  כשיש לי כאבים נוראיים בכפות הרגליים

ענבל ראובת הלל:  עמדתי שבועיים לפני ניתוח

ענבל ראובת הלל:  בגלל שני דורבנים שהתפתחו לי

ענבל ראובת הלל:  ממש, בצילום ראו את זה מוחשית

ענבל ראובת הלל:  רוב המעגל החברתי אבד לי

ענבל ראובת הלל:  סבלתי מחרדה חברתית והשתקעתי בבית, בלי רצון לצאת לשום דבר

ענבל ראובת הלל:  וכשחששתי בכלל לבן שלי שיוצא לישיבה תיכונית בתנאי פנימייה, שאולי תתפרץ לו איזה שהיא חרדה, כי אני מטפלת בבת שלי

ענבל ראובת הלל:  אז פניתי למרכז חוסן ובשיחת טלפון אחת כשמטפלת מקצועית נותנת לי מענה, כביכול לבן שלי, היא זיהתה שמשהו לא תקין אצלי

ענבל ראובת הלל:  ואחרי 40 דקות שיחה הגעתי לפגישה אחת שהפכה לסדרת טיפולים

ענבל ראובת הלל:  שאחר כך, הודות לחוסן, הרחיבו לי את סדרת הטיפולים הזאת לשנתיים וחצי שפשוט הצילו לי את החיים, פיזית ונפשית

ענבל ראובת הלל:  בזכותם יש אמא בבית מתפקדת, שמחה, מצליחה לראות אור

אוריאל בוסו: תודה

ענבל ראובת הלל: אז זה באמת המחשבות של מה היה קורה לולא המקום הזה

ענבל ראובת הלל:  והגעתי לכאן הודות להכרת הטוב למטפלים ולצוות המסור והמדהים הזה

גדי ירקוני: כבוד יושב הראש, ליבי ליבי איתם, באמת

גדי ירקוני:  אבל אני חושב שהדיון צריך להתמקד בתוספות התקציביות

אוריאל בוסו: תודה רבה

אוריאל בוסו:  אמרת את דבריך כבר

אוריאל בוסו:  אנחנו נמצאים פה בשביל להציב קודם כל - - -     

גדי ירקוני: כדי שלא נסטה מהדבר הזה

גדי ירקוני:  בגלל שאנחנו קורסים

גדי ירקוני:  אתם לא, אף אחד לא צריך להגיד כמה זה חשוב

אוריאל בוסו: תודה ראש המועצה

אוריאל בוסו:  אמרת, אנחנו פשוט צריכים תכף לסיים את הדיון

גדי ירקוני: כן, אבל אני רוצה - - - רק בדבר הזה, שאם לא ישיגו את התקציבים, גם לחצי מיליון שקלים שהיא אמרה

גדי ירקוני:  זה לא רק לנו

אוריאל בוסו: תודה רבה

גדי ירקוני: אין לנו צ'אנס

גדי ירקוני:  יהיו עוד הרבה מקרים כמו ששמעת פה עכשיו

גדי ירקוני:  אם יהיו תקציבים, המקרים האלו לא יגיעו למצבים כאלה

גדי ירקוני:  זה מה שאני רוצה להגיד

אוריאל בוסו: תודה רבה

אוריאל בוסו:  חברת הכנסת לימור סון הר מלך ביקשה לומר מספר מילים

אוריאל בוסו:  ולאחר מכן חבר הכנסת צבי סוכות

אוריאל בוסו:  מה שמך?     

אליקו שליין: אליקו שליין, תושב שדרות

אוריאל בוסו: אוקיי, אתה רשום פה, תכף

לימור סון הר-מלך: טוב

לימור סון הר-מלך:  אז אני חושבת שאחרי הדברים שנשמעו פה לא צריך, אף אחד לא צריך הסבר פה למה, על החשיבות של הדבר הזה

לימור סון הר-מלך:  אנחנו באמת שומעים פה סיפורים על פיגועים ואיום של טילים ובאמת בנקודות החיכוך שאנחנו נמצאים בהם

לימור סון הר-מלך:  אבל צריך להבין שיש שגרה שהשגרה שהם חיים בה, האנשים האלה, הגדלים לתוכה, זו השגרה

לימור סון הר-מלך:  זה הסיפור

לימור סון הר-מלך:  גם אם הוא לא היה שם, הילד לא היה, הנער, יש, זה שגרת החיים

לימור סון הר-מלך:  זה לחיות בתוך שגרה שהיא שגרת חירום

לימור סון הר-מלך:  השגרה שם היא החירום

לימור סון הר-מלך:       לכן אני, צריך להבין שמרכזי החוסן האלה הם לא פריווילגיה או אקסטרה, זה פיקוח נפש

לימור סון הר-מלך:  ברמת פיקוח נפש

לימור סון הר-מלך:  זה ממש לראות אותם עכשיו, את הילדים, את הנוער שגדל בתוך המציאות הזאת ולחשוב לאן

לימור סון הר-מלך:  זה החיים שלהם

לימור סון הר-מלך:  זה ממש החיים שלהם

לימור סון הר-מלך:       עכשיו, אני רוצה להתייחס לעוד נקודה

לימור סון הר-מלך:  קודם כל, באמת אנחנו נשמח לקבל את הנתונים ואת הצורך

לימור סון הר-מלך:  הדיון הזה, כשאני נכנסתי אז ראיתי שהוא קצת ברח לכיוונים אחרים

לימור סון הר-מלך:  אבל אנחנו מדברים פה באמת על מרכזי חוסן ביהודה ושומרון ובעוטף עזה – שבאמת אלה נקודות שהצורך בהם הוא יותר גדול

לימור סון הר-מלך:  הוא ממש צורך חיוני קריטי, כדי שלאנשים האלה תהיה אפשרות לחיות חיים נורמליים

לימור סון הר-מלך:  ואין פה, זה לא פינוק

לימור סון הר-מלך:  זה לא אקסטרה

לימור סון הר-מלך:  זה ממש יסודי, זה ממש קיומי

לימור סון הר-מלך:  ובאמת אנחנו לא צריכים לשמוע כאלה תיאורים כאלה על, שמרכזי החוסן האלה שאנחנו היינו צריכים לראות אותם כמרכזים גדולים, עם יכולת הכלה של ציבור גדול כדי לתת מענה משמעותי

לימור סון הר-מלך:  אני שומעת את זה פה ולא, לא התיאורים האלה של קרוואן דלוח שמנסה ככה לתעדף את הצרכים

לימור סון הר-מלך:       עכשיו עוד נקודה שאני רוצה להתייחס אליה זו הנקודה של המטפלים

לימור סון הר-מלך:  בעצם אנשים הולכים, תחשבו על זה שבעצם בסוף אנשים פונים לטיפול באופן פרטי

לימור סון הר-מלך:  שזה הופך את זה, וזה משהו שאנחנו לא רוצים שייקרה, לשירות שהוא ניתן רק לאנשים עשירים

לימור סון הר-מלך:  רק לאנשים שיכולים להרשות לעצמם

לימור סון הר-מלך:  זה אומר שלא לכל הציבור במדינת ישראל יש את האפשרות הזאת

לימור סון הר-מלך:  וזה דבר שהוא לא יעלה על הדעת

לימור סון הר-מלך:  וגם באמת, ואולי זה אחד המענים בנושא הזה, זה באמת התקצוב של המטפלים

לימור סון הר-מלך:  התקצוב של המטפלים שבאמת לא רוצים

לימור סון הר-מלך:  עזבו, הם פשוט לא מגיעים כי השכר כל כך נמוך ומביך לפעמים, שבאמת אפילו למנהלים של המרכזים האלה זה הרבה פעמים מביך להגיד להם מה השכר שלהם

לימור סון הר-מלך:  ולכן גם אנחנו נראה את התופעה הזאת במקום הזה

לימור סון הר-מלך:  אני חושבת ששם צריך להיות ההתמקדות, גם בהגדלת התקצוב של מרכזי החוסן וגם המטפלים, הנושא של המטפלים

אוריאל בוסו: תודה רבה

אוריאל בוסו:  תכף יחליף אותי חבר הכנסת צבי סוכות, כי אני צריך ללכת לנציבות הכנסת

אוריאל בוסו:  ועוד שניים שלושה דוברים שיש כאן והוא יצטרך לסיים את הדיון, כי יש דיון נוסף ב-12:30 ועוד צריך להתכונן לדיון

אוריאל בוסו:       אז נמצא כאן גם כן אליקו שליין, פעיל חברתי, שביקש לדבר

אוריאל בוסו:  בבקשה

אליקו שליין: תודה רבה לכבוד היו"ר ולח"כים שהגיעו וחלקם שהיו צריכים לצאת

אליקו שליין:  המצב הוא עגום

אליקו שליין:  אני תושב שדרות

אליקו שליין:  אנחנו בעצם בפוסט טראומה מתמשכת, כואבת ומדממת

אליקו שליין:  התקצוב חייב להיות סדיר, של מרכזי החוסן בבסיס התקציב, אבל גם לפי מבצעים

אליקו שליין:  זאת אומרת, כשיודעים שיוצאים למבצעים שיכינו כסף מראש

אליקו שליין:  לא יכול להיות שלא יהיה איחוד של רשימות עם בריאות הנפש ושגוף ונפש לא ייצאו ביחד

אליקו שליין:  זה לא יכול להיות הדבר הזה

אליקו שליין:       דבר נוסף, לפי מה שאני יודע, ואני יכול גם להסתייג מדבריי, לפי מה שאני יודע אין פסיכיאטר ילדים בשדרות

קריאה: יש, קוראים לה ג'ני

אליקו שליין: לא, לכל הקופות ובמרכזי חוסן

אליקו שליין:  אז אמרתי

אליקו שליין:  אז הסברתי, אני מסתייג כי לא זה

אליקו שליין:  לדעתי, ומאוד מאוד חשוב שיהיה התחלה של כלל התושבים שיוצאים בעצם להפגות ולא לעשות שכונות כן ושכונות לא

אליקו שליין:       דבר נוסף שאני וד"ר עמיחי תמיר, שהוא יו"ר ארגון הנכים, זכויות נכים, ניסינו להוביל

אליקו שליין:  אנחנו מתנדבים, עושים את הכול בהתנדבות

אליקו שליין:  מה שניסינו להוביל בעצם, לעשות, להוביל, לרתום את מנהל בית החולים באשקלון, פרופ' חזי לוי, לכך שיגיעו פסיכיאטרים למרכזי החוסן ולחסוך בכך את ההגעה הפיזית תחת איום רקטי

אליקו שליין:  דבר עד היום לא הסתייע

אליקו שליין:  הם צריכים גם תקצוב לשם וגם שם צריך את המענה כדי שיגיע הפסיכיאטר תורן כדי להרגיע את המצב

אליקו שליין:  והמפגשים שם במרכזי החוסן

אליקו שליין:       לי מאוד מאוד עצוב גם שראש הרשות שלי לא הגיע והדיר את רגליו מפה

אליקו שליין:  וזה ממש חוצפה, חוצפה שהוא לא מגיע לכאן

אליקו שליין:  וזה פשוט יריקה על התושבים

אליקו שליין:  ואנחנו אלפי תושבים עם פוסט טראומה

אליקו שליין:  אז אני אשמח שייתנו פה את הדעת על הנושא הזה

אליקו שליין:  וכשמזמינים, אז כולם צריכים להיות שותפים

אליקו שליין:  ותודה רבה למי שהגיע, תודה רבה

אליקו שליין:  מהיישובים האחרים וחוסן

אליקו שליין:  תודה רבה לכם שהגעתם אתם

אליקו שליין:  כי כנראה לכם אכפת ולאחרים לא

אליקו שליין:       (היו"ר ח"כ צבי ידידיה סוכות)     

צבי ידידיה סוכות: תודה רבה

צבי ידידיה סוכות:  נמצא איתנו אבי סנדר, מפקח ארצי לחוסן קהילתי במשרד הרווחה

צבי ידידיה סוכות:  אבי

אבי סנדר: אני מכיר את נושא מרכזי החוסן כבר 25 שנה

אבי סנדר:  הייתי בצוות שייסד את המרכזים

אבי סנדר:  אנחנו בשירות לעבודה קהילתית במשרד הרווחה והביטחון החברתי רואים את החשיבות הגדולה בנושא החוסן הקהילתי

אבי סנדר:  זה בא לידי ביטוי בהתארגנות של הקהילות, בעזרה הדדית, בבסיסי החירום והחוסן היישוביים

אבי סנדר:  ואנחנו יודעים, ככל שהמנהיגות הקהילתית יחד עם מנהיגות של ראשי הרשויות פועלים ביחד ומכינים את ההתמודדות למצבי משבר וחירום, ואני רוצה לציין שמצבי המשבר הם מגוונים

אבי סנדר:  אנחנו נתנו כאן את דעתנו לנושאים הקשורים לאירועים ביטחוניים

אבי סנדר:  אבל המשברים הם משברים, משברי החיים

אבי סנדר:  ולכן מרכזי החוסן עוסקים גם בהם

אבי סנדר:       ואנחנו חושבים שהשותפות הטובה עם כל משרדי הממשלה, עם התושבים והמנהיגויות של הרשויות, יחד עם הקואליציה לטראומה וכל הארגונים הרלוונטיים מוכיחה את עצמה

אבי סנדר:  ואני מניח שבקרוב תונח על שולחנכם תוכנית שתראה את הצורך במגוון הרשויות המקומיות בארץ

אבי סנדר:  תודה

צבי ידידיה סוכות: תודה רבה

צבי ידידיה סוכות:  נמצאת איתנו ד"ר אורנה נוימן חדד, מנהלת השירות הפסיכולוגי שדות נגב

צבי ידידיה סוכות:  שלום

ד"ר אורנה ניומן: שלום, אני פסיכולוגית חינוכית, אני מנהלת השירות הפסיכולוגי בשדות נגב

ד"ר אורנה ניומן:  ואני רוצה להאיר איזה שהוא היבט קצת אחר מכל מה שדובר

ד"ר אורנה ניומן:  כשמדברים על טראומה וחרדה מדברים הרבה, ובצדק, על הפחד למות, על הפחד על החיים עצמם והנפש

ד"ר אורנה ניומן:  אנחנו כפסיכולוגיות חינוכיות אנחנו פוגשות את הילדים ביום יום שלהם

ד"ר אורנה ניומן:  בבית הספר, בגנים, בתיכונים, בחצר, בכיתה

ד"ר אורנה ניומן:  ואנחנו רואות מעגלי פגיעות נוספים בחיים עצמם

ד"ר אורנה ניומן:  לדוגמה: חרדה מתבטאת גם בקשיי קשב וריכוז וילדים לא לומדים

ד"ר אורנה ניומן:  ואיפה תקצוב לשעות, שעות תגבור לימודי אחרי, בין אם זה אחרי מבצע, אבל גם הרבה אחרי

ד"ר אורנה ניומן:  כי יש, בטראומה מורכבת הפגיעה, מעגלי הפגיעות של חיי הילד הם הרבה יותר רחבים

ד"ר אורנה ניומן:  וילדים זכאים לסיוע אם הם ילדי חינוך מיוחד

ד"ר אורנה ניומן:  אבל אלה לא ילדי חינוך מיוחד, הם ילדים רגילים לכל דבר

ד"ר אורנה ניומן:  אבל הם צריכים בתקופות מסוימות הם צריכים עזרה לימודית

ד"ר אורנה ניומן:  שזה גם משהו שלא נלקח בחשבון כשיוצאים למבצע ומיד אחרי, ביום שאחרי צורך לימודים

ד"ר אורנה ניומן:       עוד רק, אני לא רוצה להאריך באמת

ד"ר אורנה ניומן:  אבל משהו קטן של המרחב הפיזי

ד"ר אורנה ניומן:  חרדה מתבטאת גם באי שקט מוטורי

ד"ר אורנה ניומן:  ואז ילדים זזים ונעים ויש אי שקט בכיתה

ד"ר אורנה ניומן:  אז איך נראה המרחב הכיתתי? אם הכיתה היא כבר של 40 ילדים, היא כבר צפופה, ואין איזה שהוא פיצול לפחות בזמן, אז זה גם נותן

ד"ר אורנה ניומן:  רווחה נפשית מורכבת לא רק מפסיכותרפיה ואני אומרת את זה כפסיכולוגית, שנותנת פסיכותרפיה ואמונה על פסיכותרפיה

ד"ר אורנה ניומן:  אבל אני פוגשת את הילד גם ביום יום שלו

ד"ר אורנה ניומן:  רווחה נפשית זה שתהיה לו כיתה מרווחת ותנאי לימוד טובים

ד"ר אורנה ניומן:  שתהיה לו עזרה לימודית וכאשר הוא מתקשה

ד"ר אורנה ניומן:  ואם יש הימנעויות רבות, הימנעות חברתית למשל, אז שיהיו תוכניות חברתיות

ד"ר אורנה ניומן:  והדברים האלה לדעתי, אולי אני טועה, לא נלקחים בכלל בחשבון כשבאים לתגבר את העוטף

ד"ר אורנה ניומן:  אז זהו

צבי ידידיה סוכות: תודה רבה

צבי ידידיה סוכות:  יש כאן עוד מישהו שרוצה להתייחס ולא דיבר? מה השם?     

נח אלמסי: נח אלמסי, אני מנהל האגף לשירותים חברתיים בשדות נגב

נח אלמסי:  אני גם אחראי על מרכז החוסן

נח אלמסי:  אני לא אחזור על מה שהחברים שלי פה אמרו

נח אלמסי:  ואני חושב שהם גם תיארו יפה מאוד את הנושא של החשיבות של הטיפול הפרטני שמרכז החוסן נותן

נח אלמסי:  אבל אני רוצה דווקא להדגיש את הנושא הקהילתי, את החוסן הקהילתי שלדעתי כך הוא נבלע והוא קשה למדידה

נח אלמסי:  אבל בעיניי זה אחד הנושאים שמאוד מאוד חשוב לטפל בו

נח אלמסי:  ככל שנטפל בחוסן של היישובים, של המנהיגות, נחזק את החוסן הקהילתי, גם הטיפול יהיה יותר קל בפרטים

נח אלמסי:  קודם כל, הם יהיו הרבה יותר עם חוסן נפשי כדי להתמודד

נח אלמסי:  אבל בכלל, כל הנושא של הטיפול יהיה הרבה יותר קל

נח אלמסי:  והרבה פעמים גם בזמן של מלחמה או מבצע אנחנו מתקשים להגיע ליישובים

נח אלמסי:  הצוותים המקצועיים מתקשים להגיע ליישובים

נח אלמסי:  ואם המנהיגות או הצוותים בתוך היישובים לא יתנו את המענה הראשוני עד שהצוותים המקצועיים יגיעו, אז המצב של מי שנפגע מאוד יחריף

נח אלמסי:       אז בעצם אני לא אאריך

נח אלמסי:  אני רוצה רק להדגיש שיש פה את הרגל הקהילתית, של החוסן הקהילתי וההכשרה של הצוותים

נח אלמסי:  אז בעיניי הוא לא פחות חשוב

נח אלמסי:  תודה רבה

צבי ידידיה סוכות: תודה רבה

צבי ידידיה סוכות:  טוב, אני אגיד משהו אישי ואז דברי סיכום

צבי ידידיה סוכות:       אני כמובן גר בשומרון, אתם מכירים אותי

צבי ידידיה סוכות:  אני יכול לספר איך אנחנו חיים תקופה מתוחה בתקופה האחרונה

צבי ידידיה סוכות:  אני לפני שנתיים הילדה שלי פשוט פחדה בכל ליל שבת, היא שמעה על כל מיני פיגועים שהיו בליל שבת

צבי ידידיה סוכות:  והיא פחדה בכל ליל שבת הייתה מגיעה לישון איתנו, עם ההורים

צבי ידידיה סוכות:  במשך שנים

צבי ידידיה סוכות:  והדבר הזה, עד שהגענו למרכז החוסן בשומרון

צבי ידידיה סוכות:  והיינו בטיפול ארוך עם הילדה וכל שבוע נסעתי איתה לשם

צבי ידידיה סוכות:  ואני יכול להגיד שהדבר הזה שינה לנו כמשפחה את החיים

צבי ידידיה סוכות:  כילדה שבכל ליל שבת הייתה בחרדות הפכה להיות ילדה שמחה ונורמטיבית לגמרי בבית

צבי ידידיה סוכות:  למותר לציין בעיניי לפחות כמה הדבר הזה חשוב, מעבר לדברים שנאמרו כאן קודם

צבי ידידיה סוכות:       הכסף הזה, הכסף שיועד עכשיו למרכזי החוסן גם ביהודה ושומרון, 4 מיליון שקלים שהמפלגה שלנו הביאה אותם בקואליציוני, זה לא אמור להיות כסף קואליציוני

צבי ידידיה סוכות:  זה אמור להיכנס בבסיס התקציב של מדינת ישראל

צבי ידידיה סוכות:  אנחנו, לצערנו, יהודה ושומרון, חווים כל הזמן פיגועים, חווים מצבים מורכבים

צבי ידידיה סוכות:  ואנחנו בסוף צריכים את זה, אין סיבה שלא

צבי ידידיה סוכות:       לסיכום: 

צבי ידידיה סוכות: הוועדה קוראת למשרדי הממשלה לפעול להעצמת מרכזי החוסן הקיימים ולפתיחתם של מרכזי חוסן באזורים נוספים בארץ

צבי ידידיה סוכות: הוועדה קוראת למשרדי הממשלה להטמיע את התקצוב התוספתי הקואליציוני החד פעמי שיתווסף לשנים 2023-2024 ליהודה ושומרון, כך שהתוספת הזאת תוכנס לבסיס התקציב באופן קבוע

צבי ידידיה סוכות: הוועדה קוראת לוועדת הכספים להעביר בעברה תקציבית את התקציבים הקואליציוניים שיועדו למרכזי החוסן ממשרד הבריאות

צבי ידידיה סוכות: ברשותכם, רק אנחנו נמצאים בתקופה מאוד מורכבת, באמצע מבצע עכשיו בג'נין

צבי ידידיה סוכות:  אז ברשותכם אני אגיד תפילת מי שבירך לחיילי צה"ל

צבי ידידיה סוכות:  יש לנו גם חייל פצוע שאנחנו מדווחים עליו

צבי ידידיה סוכות:  אז ברשותכם:      מי שברך אבותינו אברהם, יצחק ויעקב, הוא יברך את חיילי צבא הגנה לישראל ואנשי כוחות הביטחון העומדים על משמר ארצנו וערי אלוהינו מגבול הלבנון ועד מדבר מצרים ומן הים הגדול עד לבוא הערבה ביבשה באוויר וביום

צבי ידידיה סוכות:  ייתן את אויבנו הקמים עלינו ניגפים לפניהם

צבי ידידיה סוכות:  הקדוש ברוך הוא ישמור ויציל את חיילינו מכל צרה וצוקה ומכל נגע ומחלה וישלח ברכה והצלחה בכל מעשה ידיהם

צבי ידידיה סוכות:  ידבר שונאינו תחתיהם ויעטרם בכתב ישועה ובעטרת ניצחון

צבי ידידיה סוכות:  ויקוים בהם הכתוב: "כי ה' אלוהיכם ההולך עמכם להילחם לכם עם אויביכם להושיע אתכם"

צבי ידידיה סוכות:  ונאמר אמן

קריאה: אמן

צבי ידידיה סוכות: תודה לכולם, הישיבה נעולה